open-index/open-wikipedia-markdown huggingface dataset:
സരിക

മികച്ച നടിക്കുള്ള ദേശീയപുരസ്കാരം നേടിയ ഒരു  ഇന്ത്യൻ ചലച്ചിത്രനടിയാണ് **സരിക**

## ആദ്യ ജീവിതം
സരിക ജനിച്ചത് ജൂൺ 3, 1962 ൽ ഡെൽഹിയിലാണ്.

## അഭിനയ ജീവിതം

60 കളിലെ ഹിന്ദി ചലച്ചിത്രങ്ങളിൽ ബേബി സൂരജ് എന്ന തന്റെ ജനന സ്ഥല നാമത്തിൽ ഒരു ബാല താരമായിട്ടാണ് സരിക അഭിനയം തുടങ്ങിയത്. പല ബാല ചിത്രങ്ങളിലും സരിക അക്കാലത്ത് അഭിനയിച്ചു. 
1980 കളിൽ ഒരു വിദേശ പെൺകുട്ടിയുടെ പ്രതിച്ഛായയായിരുന്നു സരികക്ക്. തന്റെ അഭിനയജീവിതത്തിന്റെ ഉന്നതിയിൽ കമലഹാസനെ വിവാഹം ചെയ്തതോടെ അഭിനയം നിർത്തുകയായിരുന്നു. പിന്നീട് അവർ തമ്മിലുള്ള വിവാഹ മോചനത്തിനു ശേഷം ഹിന്ദി ചലച്ചിത്രത്തിലേക്ക് സരിക തിരിച്ചു വന്നു.

2000 ൽ മികച്ച വേഷ രൂപകല്പനയിൽ  *[[ഹേ റാം]]* എന്ന ചിത്രത്തിന് ദേശീയപുരസ്കാരം ലഭിച്ചു.  2002 ലെ *പർ‌സാനിയ* എന്ന ചിത്രത്തിലെ  അഭിനയത്തിന് മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചു. 2007 ൽ ഹാസ്യ ചിത്രമായ *[[ബേജാ ഫ്രൈ]]* എന്ന ചിത്രത്തിൽ അഭിനയിച്ചു.

## സ്വകാര്യ ജീവിതം

മുൻപ് ചില ബന്ധങ്ങൾ ശേഷം സരിക പ്രമുഖ നടനായ കമലഹാസനേ  വിവാഹം ചെയ്തു. ഇവർക്ക് ശ്രുതി ഹാസൻ, അക്ഷര ഹസൻ എന്നീ രണ്ട് പെണ്മക്കളുണ്ട്.

## പുറത്തേക്കുള്ള കണ്ണികൾ
* 

|-
! colspan="3" style="background: #DAA520;" | National Film Award
|-

|-

വർഗ്ഗം:1962-ൽ ജനിച്ചവർ
വർഗ്ഗം:ജൂൺ 3-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
രവീണ ടണ്ടൻ

ദേശീയ ചലച്ചിത്രപുരസ്കാരം നേടിയ ഒരു ഇന്ത്യൻ ചലച്ചിത്രനടിയാണ് **രവീണ ടണ്ടൻ** (). (ജനനം:ഒക്ടോബർ 26, 1974). ബോളിവുഡ് ചലച്ചിത്ര രംഗത്താണ് രവീണ പ്രധാനമായി അഭിനയിച്ചിട്ടുള്ളത്. ഇതു കൂടാതെ തമിഴ് , തെലുങ്ക് ഭാഷകളിലും രവീണ അഭിനയിച്ചിട്ടുണ്ട്.

## അഭിനയ ജീവിതം
1991 ൽ പുറത്തിറങ്ങിയ *പത്ഥർ കെ ഫൂൽ* എന്ന ചലചിത്രത്തിൽ ആദ്യമായി അഭിനയിച്ചു. ഈ ചിത്രത്തിന് മികച്ച പുതുമുഖത്തിനുള്ള ഫിലിംഫെയർ അവാർഡ് ലഭിച്ചു. തൊണ്ണുറുകളിൽ പുറത്തിറങ്ങിയ *മൊഹറ* (1994), *ഖിലാഡിയോ കാ ഖിലാഡി* (1996), *സിദ്ദി* (1997) തുടങ്ങിയ വാണിജ്യ വിജയം നേടിയ ചിത്രങ്ങളിൽ അഭിനയിച്ചു. പിന്നീട് കൂടുതൽ അഭിനയസാധ്യതയുള്ള വേഷങ്ങൾ തേടി സമാന്തര സിനിമയിലെത്തി. 2001-ൽ എ വിക്ടിം ഓഫ് മാർഷ്യൽ വയലൻസിലെ അഭിനയത്തിനു മികച്ച അഭിനേത്രിക്കുള്ള ദേശീയപുരസ്കാരം ലഭിച്ചു.

## ആദ്യകാല ജീവിതം
സിനിമാ നിർമാതാവായ രവി ടണ്ടന്റേയും വീണയുടെയും മകളായി 1974 ഒക്ടോബർ 26-നു ജനിച്ചു. മാതാപിതാക്കളുടെ പേരുകൾ സംയോജിപ്പിച്ചാണ് (രവി+വീണ) രവീണ എന്ന പേർ നൽകിയത്. ജുഹുവിലെ ജംനഭായ് നഴ്സറി വിദ്യാലയത്തിലും മിതിഭായ് കോളേജിലും പഠിച്ചു. മിതിഭായ് കോളേജിൽ പഠിച്ചുകൊണ്ടിരിക്കുബോൾ ആദ്യമായി സിനിമയിൽ അഭിനയിക്കാൻ അവസരം ലഭിച്ചു. തുടർന്ന് പഠിത്തം ഉപേക്ഷിക്കുകയും സിനിമയിൽ തുടരുകയും ചെയ്തു.

## പുരസ്കാരങ്ങൾ
2001-ൽ മികച്ച അഭിനേത്രിക്കുള്ള ദേശീയപുരസ്കാരം ലഭിച്ചതിനോടനുബന്ധിച്ചു വിവാദങ്ങൾ പൊട്ടിപ്പുറപ്പെട്ടു. രവീണയുടെ അമ്മാവൻ ജൂറി അംഗമായതും മറ്റൊരു ജൂറി അംഗമായ പ്രദീപ് കൃഷ്ണൻ വ്യക്തിബന്ധങ്ങളുടെ ദുരുപയോഗം ആരോപിച്ച് രാജിവെച്ചതും വിവാദങ്ങളായി. പിന്നീട് പ്രദീപ് കൃഷ്ണൻ പരസ്യമായി മാപ്പു പറഞ്ഞു.

! colspan="3" style="background:lightgreen;" | പുരസ്കാരങ്ങൾ
|-
! colspan="3" style="background:GoldenRod;" | ഫിലിംഫെയർ പുരസ്കാരം
|-

|-

|-
! colspan="3" style="background:GoldenRod;" | ദേശീയ സിനിമാ പുരസ്കാരം
|-

|-

## അവലംബം


## പുറത്തേക്കുള്ള കണ്ണികൾ
*

വർഗ്ഗം:1974-ൽ ജനിച്ചവർ
വർഗ്ഗം:ഒക്ടോബർ 26-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
സെൻട്രിനോ

ഇന്റൽ പുറത്തിറക്കിയ ബിസിനസ് മാർക്കറ്റിങ്ങ് പദമാണ് **സെൻട്രിനോ**. ഇതൊരു മൊബൈൽ പ്രോസസ്സറിന്റെ പേരല്ല. ഇന്റൽ മൊബൈൽ പ്രോസസ്സർ, മൊബൈൽ പ്രോസസ്സറിന് യോജിച്ച മദർബോർഡ്, ഇന്റൽ പ്രോ/വയർലെസ്സ് 802.11 വൈ-ഫൈ മിനി പി.സി.ഐ. കാർഡ് എന്നിവയുടെ കൂടിച്ചേരലാണ് സെൻട്രിനോ എന്ന പദം പ്രതിനിധീകരിക്കുന്നത്. ലാപ്ടോപ് നിർമ്മാതാവ് ഈ മൂന്ന് ഘടകങ്ങളും ഒരുമിച്ച ഇന്റലിൽ നിന്നും വാങ്ങി ഉപയോഗിച്ചാൽ മാത്രമേ നിർമ്മാതാവിന് സെൻട്രിനോ ലോഗോ ഉപയോഗിക്കാനുള്ള അവകാശമുള്ളു. ഇന്റൽ കോർപ്പറേഷന്റെ വൈഫൈ(Wi-Fi), വൈമാക്സ്(WiMAX)വയർലെസ് കമ്പ്യൂട്ടർ നെറ്റ്‌വർക്കിംഗ് അഡാപ്റ്ററുകളെ പ്രതിനിധീകരിക്കുന്ന ബ്രാൻഡ് നാമമാണ് സെൻട്രിനോ. മുമ്പ് ഇതേ ബ്രാൻഡ് നാമം കമ്പനി ഒരു പ്ലാറ്റ്ഫോം മാർക്കറ്റിംഗ് സംരംഭമായി ഉപയോഗിച്ചിരുന്നു. 
ഈ ബ്രാൻഡ് നാമം 2010 ജനുവരി 7-ന് നിലവിൽ വന്നു. പിന്നീട് സെൻട്രിനോയ്ക്ക് പകരമായി അൾട്രാബുക്ക് വന്നു.

പഴയ പ്ലാറ്റ്‌ഫോം-മാർക്കറ്റിംഗ് ബ്രാൻഡ് നാമം ലാപ്‌ടോപ്പിന്റെ രൂപകൽപ്പനയിൽ മെയിൻബോർഡ് ചിപ്‌സെറ്റ്, മൊബൈൽ സിപിയു, വയർലെസ് നെറ്റ്‌വർക്ക് ഇന്റർഫേസ് എന്നിവയുടെ ഒരു പ്രത്യേക സംയോജനത്തെ ഉൾക്കൊള്ളുന്നു. സെൻട്രിനോ ഇതര സംവിധാനങ്ങളേക്കാൾ മികച്ച പ്രകടനവും ദീർഘമായ ബാറ്ററി ലൈഫും വിശാലമായ വയർലെസ് നെറ്റ്‌വർക്ക് ഇന്ററോപ്പറബിളിറ്റിയും ഈ സാങ്കേതികവിദ്യകളാൽ സജ്ജീകരിച്ചിരിക്കുന്ന സിസ്റ്റങ്ങൾ പ്രദാനം ചെയ്യുന്നുവെന്ന് ഇന്റൽ അവകാശപ്പെടുന്നു.

ഇന്റൽ വയർലെസ് ഉൽപ്പന്നങ്ങളുടെ പുതിയ പ്രോഡക്ട് ലൈനിന്റെ പേര് ഇന്റൽ സെൻട്രിനോ വയർലെസ് എന്നാണ്.
## സെൻട്രിനോ ബ്രാൻഡ്

## പ്ലാറ്റ്ഫോമുകൾ
### കാർമൽ പ്ലാറ്റ്ഫോം(2003)

### സോനോമ പ്ലാറ്റ്ഫോം(2005)

### നാപാ പ്ലാറ്റ്ഫോം(2006)

### സാൻററോസ പ്ലാറ്റ്ഫോം(2007)

## അവലംബം



വർഗ്ഗം:ഇന്റൽ ഉല്പന്നങ്ങൾ
പാൾഡിസ്കി

എസ്റ്റോണിയയുടെ വടക്ക് പടിഞ്ഞാറ് ഭാഗത്തായി പാക്രി ഉപദ്വീപിൽ സ്ഥിതി ചെയ്യുന്ന ഒരു തുറമുഖ നഗരമാണ്‌ **പാൾഡിസ്കി**. ആദ്യകാലത്ത് റാഗെർവിക്ക്(Rågervik) എന്നറിയപ്പെട്ടിരുന്ന ഒരു സ്വീഡിഷ് ജനവാസകേന്ദ്രം ആയിരുന്ന ഇവിടം പതിനെട്ടാം നൂറ്റാണ്ടിൽ  റഷ്യൻ നാവികത്താവളം ആയി മാറി. റഷ്യക്കാർ ഇതിനെ *ബാൾട്ടിക്ക് തുറമുഖം* (Балтийский Порт ("Baltiyskiy Port", i.e. Baltic Port)) എന്ന് 1762-ൽ പുനർനാമകരണം ചെയ്തു. എസ്റ്റോണേഷ്യൻ ഉച്ചാരണത്തിൽ ഇത് പാൾഡിസ്കി എന്നാകുകയും 1933-ൽ ഇത് ഔദ്യോഗികമായി അംഗീകരിക്കുകയും ചെയ്തു. 

## അവലംബം

## പുറത്തേക്കുള്ള കണ്ണികൾ

വർഗ്ഗം:എസ്റ്റോണിയയിലെ നഗരങ്ങൾ
മാഗ്സേഫ്

മാക് ബുക്ക്, മാക് ബുക്ക് പ്രോ, മാക് ബുക്ക് എയർ എന്നീ ലാപ്ടോപ്പുകളിൽ പവർ കണക്ടറാണ് **മാഗ്സേഫ്** കണക്ടർ. മാഗ്സേഫ് കണക്ടർ കാന്തികതയാലാണ് ലാപ്ടോപ്പിൽ ബന്ധിക്കുന്നത്. 
## സൌകര്യങ്ങൾ
ചതുരാകൃതിയിലാണ് മാഗ്സേഫ് കണക്ടർ രൂപകൽപന ചെയ്തിരിക്കുന്നത്. ഏതു രീതിയിലും മാഗ്സേഫ് കണക്ടർ ലാപ്ടോപ്പിനോട് ബന്ധിക്കാവുന്നതാണ്. ചാർജ്ജിംഗ് നില അറിയാനായി മാഗ്സേഫ് കണക്ടറിൻറെ ഇരുവശത്തും LED-ൾ ഉണ്ട്. പച്ച നിറമാണെങ്കിൽ ലാപ്ടോപ്പ് ബാറ്ററി മുഴുവൻ ചാർജ്ജാണെന്നും ആംബറാണെങ്കിൽ ബാറ്ററികൾ ചാർജ്ജ് ചെയ്തു കൊണ്ടിരിക്കുവാന്നും LED വഴി അറിയുവാൻ സാധിക്കും. 
[thumb|right|150px|Boxed 85W മാഗ്സേഫ് for [മാക് ബുക്ക് പ്രോ.]]

വർഗ്ഗം:ആപ്പിൾ ഹാർഡ്‌വെയർ
തനുശ്രീ ദത്ത

**തനുശ്രീ ദത്ത** ()  ഒരു ബോളിവുഡ് നടിയും മോഡലുമാണ്. 1984 മാർച്ച് 19-ന് ആണ് തനുശ്രീയുടെ ജനനം. 2004-ൽ, തന്റെ 25-ആം വയസ്സിൽ തനുശ്രീ ഫെമിന മിസ്സ് ഇന്ത്യ കിരീടമണിഞ്ഞിട്ടുണ്ട്.

## ജീവചരിത്രം
ഝാർഖണ്ഡിലുള്ള (മുൻപത്തെ ബീഹാർ) ജാംഷെഡ്‌പൂർ എന്ന സ്ഥലത്താണ് തനുശ്രീ ദത്ത ജനിച്ചതും വളർന്നതും. പൂനെയിലുള്ള ബ്രിഹാൻ മഹാരാഷ്ട്ര കോളേജ് ഓഫ് കൊമ്മേർസിൽ തനുശ്രീ കൊമ്മേർസിൽ ബിരുദമെടുത്തു. തനുശ്രീ ഒരു ബംഗാളിയാണ്.

തനുശ്രീ 2004-ലെ ഫെമിന മിസ്സ് ഇന്ത്യ വിജയിയായിരുന്നു. തുടർന്ന് ഇക്വഡോറിലുള്ള ക്യുയിറ്റോയിൽ നടന്ന മിസ്സ് യൂണിവേർസ് മത്സരത്തിൽ തനുശ്രീ പങ്കെടുക്കുകയും അവസാന പത്തിൽ എത്തുകയും ചെയ്തു.

2005-ൽ തനുശ്രീ ബോളിവുഡിൽ തുടക്കം കുറിച്ചു. *ചോക്കളേറ്റ്*, *ആഷിക് ബനായ ആപ്‌നേ* എന്നീ രണ്ട് സിനിമകളിൾ തനുശ്രീ ഒന്നിച്ച് അഭിനയിച്ചു. ആദ്യം അഭിനയിച്ചത് *ചോക്കളേറ്റ്* എന്ന സിനിമയിലാണെങ്കിലും ആദ്യം പുറത്തിറങ്ങിയത് *ആഷിക് ബനായ ആപ്‌നേ* ആണ്.

## അവലംബം

## പൂറത്തേക്കുള്ള കണ്ണികൾ
* 

വർഗ്ഗം:1984-ൽ ജനിച്ചവർ
വർഗ്ഗം:മാർച്ച് 19-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഫെമിന മിസ് ഇന്ത്യ ജേതാക്കൾ
വർഗ്ഗം:തെലുഗു ചലച്ചിത്രനടിമാർ
ഡിജിറ്റൽ സിംഗിൾ-ലെൻസ് റിഫ്ലക്സ് ക്യാമറ

[thumb|[നിക്കോൺ D700 ഫുൾ ഫ്രെയിം (FX) ഡിജിറ്റൽ എസ്.എൽ.ആർ. കാമറ]]
[thumb|[കാനൺ 50D APS-C ഡിജിറ്റൽ എസ്.എൽ.ആർ. കാമറ]]
മെക്കാനിക്കൽ മിറർ സംവിധാനവും പെൻറാപ്രിസവും ഉപയോഗിക്കുന്ന ഡിജിറ്റൽ ക്യാമറയാണ് **ഡിജിറ്റൽ സിംഗിൾ-ലെ൯സ് റിഫ്ലക്സ് ക്യാമറ**.
DSLR ക്യാമറകളെ ക്യാമറ ബോഡി, ലെൻസ്‌, ഫ്ലാഷ്‌ എന്നിങ്ങനെ മൂന്നായി വിഭജിക്കാവുന്നതാണ്‌. ഒരു ക്യാമറ ബോഡിയിൽത്തന്നെ സാഹചര്യങ്ങൾക്കനുസൃതമായി ലെൻസുകൾ തിരഞ്ഞെടുത്ത്‌ ഉപയോഗിക്കാവുന്നതാണ്‌. ആവശ്യാനുസരണം ഫ്ലാഷും തിരഞ്ഞെടുക്കാൻ സാധിക്കും. DSLR ക്യാമറകളിൽ ഉപയോഗിക്കുന്ന സെൻസറുകൾ വിവിധ വലിപ്പങ്ങളിൽ ലഭ്യമാണ്‌. മീഡിയം ഫോർമാറ്റ്‌, ഫുൾ ഫ്രെയിം എന്നിങ്ങനെ സെൻസറുകളുടെ വലിപ്പത്തിനനുസരിച്ച്‌ DSLR ക്യാമറകൾ വിവിധ തരത്തിലുണ്ട്‌. സെൻസറുകളുടെ വലിപ്പം കൂടുന്നതിനനുസരിച്ച്‌ ചിത്രങ്ങളുടെ നിലവാരവും വ്യക്തതയും വർദ്ധിക്കുന്നു. കാനൺ ഇ.ഒ.എസ്. 550ഡി., നിക്കോൺ ഡി300, സോണി D900  എന്നിവയൊക്കെ ഈ DSLR  ക്യാമറകൾക്ക്‌ ഉദാഹരണങ്ങളാണ്‌.

## ഡി.എസ്.എൽ.ആർ. ലെൻസുകൾ

ഡി.എസ്.എൽ.ആർ. ക്യാമറകളിൽ ഛായാഗ്രാഹകൻറെ താൽപര്യപ്രകാരം വിവിധ തരം ലെൻസുകൾ മാറ്റി ഉപയോഗിക്കാവുന്നതാണ്.

thumb|Nikon Nikkor 18-70mm DX (APS-C) Lens

## ഇതും കാണുക
* ഛായാഗ്രാഹി

വർഗ്ഗം:ഛായാഗ്രാഹികൾ
സ്കോട്ട്‌ലൻഡ്

**സ്കോട്ട്ലൻഡ്** (english: Scotland,Gaelic: *[[Alba]]*)  യുണൈറ്റഡ് കിങ്ഡത്തിലെ നാലു രാജ്യങ്ങളിൽ ഒന്നാണ്. 790 ദ്വീപുകൾ സ്കോട്ട്‌ലാന്റിന്റെ ഭാഗമാണ്..1707 മേയ് 1-ന് സ്വതന്ത്രരാജ്യമായിരുന്ന സ്കോട്ട്‌ലാന്റ് ബ്രിട്ടിഷ് രാജ്യത്തിൽ ചേർന്നു.ഇംഗ്ലണ്ടുമായി തെക്ക് ഭാഗത്ത് അതിർത്തി പങ്കിടുന്നു.
എഡിൻബറോ ആണ് തലസ്ഥാനം. സ്കോട്ട്ലൻഡ് ലെ  രണ്ടാമത്തെ വലിയ നഗരവും യൂറോപ്പിലെ സാമ്പത്തിക കേന്ദ്രങ്ങളിലൊന്നുമാണ് ഈ നഗരം. ഗ്ലാസ്ഗോ ആണ് ഏറ്റവും വലിയ നഗരം.സ്കോട്ട്ലൻഡിനെ 32 അഡ്മിനിസ്ട്രേറ്റീവ് സബ്ഡിവിഷനുകളായി അല്ലെങ്കിൽ കൗൺസിൽ ഏരിയകൾ എന്നറിയപ്പെടുന്ന പ്രാദേശിക അധികാരികളായി തിരിച്ചിരിക്കുന്നു.  ജനസംഖ്യയുടെ കാര്യത്തിൽ ഏറ്റവും വലിയ കൗൺസിൽ ഏരിയയാണ് ഗ്ലാസ്‌ഗോ  സിറ്റി, വിസ്തൃതിയുടെ കാര്യത്തിൽ ഹൈലാൻഡ് ഏറ്റവും വലുതാണ്. വിദ്യാഭ്യാസം, സാമൂഹിക സേവനങ്ങൾ, റോഡുകൾ, ഗതാഗതം തുടങ്ങിയ കാര്യങ്ങൾ ഉൾക്കൊള്ളുന്ന പരിമിതമായ സ്വയംഭരണാധികാരം സ്കോട്ടിഷ് സർക്കാരിൽ നിന്ന് ഓരോ ഉപവിഭാഗത്തിലേക്കും വിഭജിച്ചിരിക്കുന്നു. യുണൈറ്റഡ് കിംഗ്ഡത്തിലെ രണ്ടാമത്തെ വലിയ രാജ്യമാണ് സ്കോട്ട്ലൻഡ്,  8.3% ജനസംഖ്യ ആണ് 2012 ലെ കണക്കെടുപ്പിൽ കണക്കാക്ക പെട്ടത്.ആദ്യകാല മധ്യകാലഘട്ടത്തിൽ സ്കോട്ട്ലൻഡ് രാജ്യം ഒരു സ്വതന്ത്ര പരമാധികാര രാജ്യമായി ഉയർന്നുവന്നു, 1707 വരെ അത് തുടർന്നു. 1603 ലെ അനന്തരാവകാശത്തോടെ, സ്കോട്ട്ലൻഡിലെ ജെയിംസ് ആറാമൻ ഇംഗ്ലണ്ടിന്റെയും അയർലണ്ടിന്റെയും രാജാവായി, അങ്ങനെ മൂന്ന് രാജ്യങ്ങളുടെ വ്യക്തിപരമായ ഐക്യമുണ്ടായി. ഗ്രേറ്റ് ബ്രിട്ടന്റെ പുതിയ രാജ്യം സൃഷ്ടിക്കുന്നതിനായി സ്കോട്ട്ലൻഡ് 1707 മെയ് 1 ന് ഇംഗ്ലണ്ട് രാജ്യവുമായി ഒരു രാഷ്ട്രീയ യൂണിയനിൽ പ്രവേശിച്ചു.ഗ്രേറ്റ് ബ്രിട്ടന്റെ പാർലമെന്റും യൂണിയൻ സൃഷ്ടിച്ചു, ഇത് സ്കോട്ട്ലൻഡ് പാർലമെന്റിനും ഇംഗ്ലണ്ട് പാർലമെന്റിനും ശേഷം വിജയിച്ചു. 1801-ൽ ഗ്രേറ്റ് ബ്രിട്ടൻ, അയർലൻഡ് എന്നീ രാജ്യങ്ങൾ സൃഷ്ടിക്കുന്നതിനായി ഗ്രേറ്റ് ബ്രിട്ടൻ രാജ്യം അയർലണ്ട് രാജ്യവുമായി ഒരു രാഷ്ട്രീയ യൂണിയനിൽ ഏർപ്പെട്ടു 1922-ൽ, ഐറിഷ് സ്വതന്ത്ര രാഷ്ട്രം യുണൈറ്റഡ് കിംഗ്ഡത്തിൽ നിന്ന് വേർപെടുത്തി, രണ്ടാമത്തേതിനെ  ദ്യോഗികമായി പുനർനാമകരണം ചെയ്തു. 1927 ൽ യുണൈറ്റഡ് കിംഗ്ഡം ഓഫ് ഗ്രേറ്റ് ബ്രിട്ടനും വടക്കൻ അയർലൻഡും  പുനർ നാമകരണം ചെയ്തു 
## നിരുക്തം
സ്കോട്ടി എന്ന ലാറ്റിൻ പദത്തിൽ നിന്നാണ് സ്കോട്ട്ലാൻറ് എന്ന പേര് വന്നത്. 
## നിയമം
റോമൻ നിയമമാണ് സ്കോട്ട്ലാൻറിലെ നിയമത്തിൻറെ അടിസ്ഥാനം.
സ്കോട്ടിഷ് പ്രിസൺ സർവീസാണ് തടവുകാരുടെ കാര്യങ്ങൾ നോക്കുന്നത്.
## ഭൂമിശാസ്ത്രം
*വിശദമായ ലേഖനം: [[സ്കോട്ട്‌ലൻഡിന്റെ ഭൂമിശാസ്ത്രം]]*
thumb|left|250px|ട്വിൻ ഫ്ലവർ (Linnaea borealis)എന്നറിയപ്പെടുന്ന കുറ്റിച്ചെടിയുടെ  പൂവ്
സ്കോട്ട്ലൻഡ് മുഴുവൻ പ്ലീസ്റ്റോസീൻ  ഹിമപാളികളാൽ മൂടപ്പെട്ടിരുന്നു, മഞ്ഞുവീഴ്ച  ഭൂപ്രകൃതിയെ വളരെയധികം ബാധിക്കുന്നു. ഭൂമിശാസ്ത്രപരമായ വീക്ഷണകോണിൽ, രാജ്യത്തിന് മൂന്ന് പ്രധാന ഉപവിഭാഗങ്ങളുണ്ട്.
അരാൻ മുതൽ സ്റ്റോൺഹേവൻ വരെ നീളുന്ന ഹൈലാൻഡ് ബൗണ്ടറി ഫോൾട്ടിന്റെ  വടക്കും പടിഞ്ഞാറും ഹൈലാൻഡുകളും ദ്വീപുകളും സ്ഥിതിചെയ്യുന്നു. സ്കോട്ട്‌ലൻഡിന്റെ ഈ ഭാഗത്ത് പ്രധാനമായും കേംബ്രിയൻ, പ്രീകാമ്‌ബ്രിയൻ എന്നിവിടങ്ങളിൽ നിന്നുള്ള പുരാതന പാറകളാണുള്ളത്.ഏറ്റവും അടുത്ത കാലത്തെ അഗ്നിപർവതങ്ങളുമായി ഇത് വിഭജിക്കപ്പെട്ടിരിക്കുന്നു, അവശിഷ്ടങ്ങൾ പർവത മാസിഫുകളായ കെയ്‌ൻ‌ഗോർംസ്, സ്കൈ കുയിലിൻസ് എന്നിവ രൂപപ്പെട്ടു .

## അവലംബം



വർഗ്ഗം:യൂറോപ്യൻ രാജ്യങ്ങൾ
ഇൽമനൈറ്റ്

ഇൽമനൈറ്റ്  ടൈറ്റാനിയത്തിന്റെയും  ഇരുമ്പിന്റെയും ഓക്സൈഡാണ്. ഇൽമനൈറ്റ് ചെറിയ തോതിൽ കാന്തിക സ്വഭാവം കാണിക്കുന്നു.ഇതിന്റെ രാസസൂത്രവാക്യം FeTiO3 എന്നാണ്.മഗ്നീഷ്യവും മാംഗനീസും ചിലപ്പോൾ ഇൽമനൈറ്റിനൊപ്പം കണാറുണ്ട്.റഷ്യയിലെ യൂറാൽ പർവതത്തിന്റെ ഒരു ഭാഗമാണ് ഇല്യുമിൻ.ആദ്യകാലത്ത് ഇവിടെ നിന്നും ലഭിച്ചിരുന്ന ധാതുവിലായിരുന്നു പരീക്ഷണങ്ങൾ നടത്തിയിരുന്നത്.അങ്ങനെയാണ് ധാതുവിന് ഇൽമനൈറ്റ് എന്ന പേരു വന്നത്.

## അവലംബം
അർജൻ ബാജ്‌വ

ഹിന്ദി, തെലുങ്ക് ഭാഷചിത്രങ്ങളിലെ ഒരു അഭിനേതാവാണ് **അർജൻ ബാജ്‌വ**(ഹിന്ദി: अर्जन बज्व; ജനനം: സെപ്റ്റംബർ 3, 1977).

## ജീവചരിത്രം
അർജൻ ജനിച്ചതും വളർന്നതും ഡെൽഹിയിലാണ്. ഒരു പഞ്ചാബി കുടുംബപശ്ചാത്തലത്തിലാണ് അർജൻ ജനിച്ചത്. പിതാവ് എസ്.എസ്. ബാജ്‌വ ഡെൽഹിയിലെ ഒരു മേയർ ആയിരുന്നു. സഹോദരൻ ഒരു സംഗീത കമ്പനിയിൽ ജോലി ന്ചെയ്യുന്നു. അർജൻ വാസ്തുവിദ്യയിൽ ഉന്നത് വിദ്യഭ്യാസം പൂർത്തീകരിച്ചിട്ടുണ്ട്. കൂടാതെ ആയോധന കലയായ ടൈക്വാണ്ടോയിൽ ഒരു ബ്ലാക് ബെൽറ്റ് പദവി ലഭിച്ചിട്ടുള്ള ആളാണ് അർജൻ.

### അഭിനയ ജീവിതം

തെലുഗു ചിത്രങ്ങളിൽ ദീപക് എന്ന പേരിലാണ് അർജൻ അഭിനയിച്ചത്. 2007 ൽ മണി രത്നം നിർമ്മിച്ച *ഗുരു* എന്ന ചിത്രത്തിൽ ഒരു ചെറിയ വേഷം ചെയ്തു. ശ്രദ്ധേയമായ ഒരു ചിത്രം 2008 ൽ മധുർ ഭണ്ടാർക്കർ സംവിധാനം ചെയ്ത *ഫാഷൻ* എന്ന ചിത്രമയിരുന്നു. ഇതിൽ പ്രിയങ്ക ചോപ്ര, കങ്കണ റണാവത്, മുഗ്ദ ഗോദ്സേ എന്നിവരുടെ ഒപ്പം മികച്ച അഭിനയം കാഴ്ച വച്ചു.
### ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
*Arjan Bajwa on the Internet Movie Database

വർഗ്ഗം:1977-ൽ ജനിച്ചവർ
വർഗ്ഗം:സെപ്റ്റംബർ 3-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഇന്ത്യൻ മോഡലുകൾ
അഫ്താബ് ശിവ്ദസാനി

ഹിന്ദി ചലച്ചിത്രമേഖലയിലെ ഒരു നടനാണ് **അഫ്താബ് ശിവ്ദസാനി** . (ജനനം: 25 ജൂൺ 1978).

## ജീവചരിത്രം
അഫ്താബ് ശിവ്ദസാനി പഠിച്ചത് മുംബൈയിലാണ്. വാണിജ്യ വിഷയത്തിൽ ഉന്നത വിദ്യാഭ്യാസം നേടി. ആദ്യ കാലങ്ങളിൽ പരസ്യ ചിത്രങ്ങളിൽ പ്രത്യക്ഷപ്പെട്ടു. 14 വയസ്സുള്ളപ്പോൾ തന്നെ ചില പരസ്യ ചിത്രങ്ങളിൽ അഭിനയിച്ചു. 1980-90 കളിൽ ഒരു ബാലതാരമായി പല ചിത്രങ്ങളിൽ അഭിനയിച്ചു.

### അഭിനയ ജീവിതം
19 വയസ്സു വര പിന്നീട് പരസ്യ ചിത്രങ്ങളിൽ ഒരു മോഡലായുള്ള അഭിനയം തുടർന്നു. പിന്നീട്  1999 ൽ രാം ഗോപാൽ വർമ്മ സംവിധാനം ചെയ്ത *മസ്ത്* എന്ന ചിത്രത്തിൽ ഉർമിള മാതോന്ദ്കറുടെ  നായകനായി അഭിനയിച്ചു. ഇത് ശ്രദ്ധേയമായ ഒരു ചിത്രമായിരുന്നു. ഇതിലെ അഭിനയത്തിന് മികച്ച പുതുമുഖത്തിനുള്ള പുരസ്കാരം ലഭിച്ചു.

പിന്നീട് രണ്ട് വർഷത്തെ ഇടവേളക്ക് ശേഷം 2001 ൽ വിക്രം ഭട്ട് സംവിധാനം ചെയ്ത *കസൂർ* എന്ന ചിത്രത്തിൽ അഭിനയിച്ചു. ഈ ചിത്രത്തിലെ അഭിനയം ഒരു മികച്ച നടനെന്നുള്ള കഴിവ് അഫ്താബ് തെളിയിച്ചു.

### സ്വകാര്യ ജീവിതം
അഫ്താബിന്റെ പിതാവ് ഒരു സിന്ധി വംശജനും മാതാവ് ഒരു പാർസി വംശജയുമാണ്. അഫ്താബിന് ഒരു സഹോദരിയുണ്ട്. രണ്ട് പേരുടേയും ജനന ദിവസം ജൂൺ 25 ആണ് എന്നുള്ളത് ഇവർക്കിടയിലെ ഒരു പ്രത്യേകതയാണ്.

## അവലംബം

## പുറത്തേക്കുള്ള കണ്ണികൾ
*

വർഗ്ഗം:1978-ൽ ജനിച്ചവർ
വർഗ്ഗം:ജൂൺ 25-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
അരവിന്ദ് സ്വാമി

തമിഴ് ചലച്ചിത്ര മേഖലയിലെ ഒരു നടനാണ് **അരവിന്ദ് സ്വാമി**   കൂടാതെ ഒരു കാര്യനിർവ്വാഹകസംഘ കമ്പനിയായ *ടാലെന്റ് മാക്സിമസ്* എന്ന കമ്പനിയുടെ അദ്ധ്യക്ഷനാണ്.

## ജീവചരിത്രം
### ആദ്യകാലജീവിതം
അരവിന്ദ് സ്വാമി പഠിച്ചത് ചെന്നൈയിലെ ലോയോള കോളേജിലാണ്. പിന്നീട് എം.ബി.എ പഠിക്കുവാനായി അമേരിക്കയിലേക്ക് പോയി.

### അഭിനയജീവിതം
ആദ്യ ചിത്രം മണി രത്നം സംവിധാനം ചെയ്ത *[[ദളപതി]]* എന്ന ചിത്രമാണ്. ഒരു നായകനായി അഭിനയിച്ച ചിത്രം മണിരത്നം തന്നെ സംവിധാനം ചെയ്ത *[[റോജ]]* എന്ന ചിത്രമാണ് .ഈ ചിത്രം ഒരു വൻ വിജയമായിരുന്നു. ഈ ചിത്രത്തിലെ അഭിനയത്തോടെ ഒരു മികച്ച നടനെന്നുള്ള കഴിവ് അരവിന്ദ് സ്വാമി തെളിയിച്ചു. പക്ഷേ, പിന്നീട് അദ്ദേഹം തന്റെ ചിത്രങ്ങൾ തെരഞ്ഞെടുക്കുന്നതിൽ വളരെ ശ്രദ്ധിച്ചു മാത്രമാണ് ചെയ്തിരുന്നത്. ചില ശ്രദ്ധേയമാ‍യ ചിത്രങ്ങൾ *റോജ* , *[[ബോംബെ]]* , *[[മിൻസാര കനവ്]]*, *[[ഇന്ദിര]]*, *[[ദേവരാഗം]]*, *[[അലൈപായുതേ|അലൈപായുതെ]]* എന്നിവയാണ്. ഇതിൽ *റോജ* , *ബോംബെ* എന്നീ ചിത്രങ്ങൾ ധാരാളം പുരസ്കാരങ്ങൾ ലഭിച്ചവയാണ്.
## ചലച്ചിത്രങ്ങൾ

## അവലംബം


## പുറത്തേക്കുള്ള കണ്ണികൾ
* 

വർഗ്ഗം:1967-ൽ ജനിച്ചവർ
വർഗ്ഗം:ജൂൺ 30-ന് ജനിച്ചവർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:മലയാളചലച്ചിത്രനടന്മാർ
പെരിസാദ് സൊറാബിയൻ

ഹിന്ദി ചലച്ചിത്രമേഖലയിലെ ഒരു നടിയാണ് **പെരിസാദ് സൊറാബിയൻ** (ജനനം: ഒക്ടോബർ 23 1973).

## ജീവചരിത്രം
പെരിസാദ് സൊറാബിയൻ തന്റെ വിദ്യാഭ്യാസം പൂർത്തീകരിച്ചത് ന്യൂ യോർക്കിലാണ്. ബിസിനസ്സ് അഡ്മിനിസ്ട്രേഷനിൽ ബിരുദാനന്തര ബിരുദം നേടിയിട്ടുണ്ട്. തന്റെ പഠനത്തിനു ശേഷം ഇന്ത്യയിലേക്ക് മടങ്ങി വന്ന പെരിസാദ് തന്റെ പിതാവിനെ വ്യവസായത്തിൽ സഹായിച്ചു. 
### അഭിനയ ജീവിതം
ആദ്യ കാലങ്ങളിൽ ചില മോഡലിംഗിനു ശേഷം ക്ലിയറസിൽ എന്ന കമ്പനിയുടെ പരസ്യ ചിത്രത്തിൽ അഭിനയിച്ചു. പിന്നീടും ചില പരസ്യ ചിത്രങ്ങളിൽ അഭിനയിച്ചു. 1997 ൽ ലക്കി അലി സംഗീത സംവിധാനം ചെയ്ത ഒരു സംഗീത ആൽബത്തിൽ അഭിനയിച്ചു.

ആദ്യ ബോളിവുഡ്  ചിത്രം 2001 ൽ നാഗേഷ് കുകുനൂർ സംവിധാനം ചെയ്ത *[[ബോളിവുഡ് കാളിംഗ്]]* എന്ന ചിത്രമാണ്. 2003 ലെ *[[ജോഗ്ഗേഴ്സ് പാർക്ക്]] * എന്ന ചിത്രത്തിലെ കഥാപാത്രം ശ്രദ്ധേയമായിരുന്നു.

## സ്വകാര്യ ജീവിതം
പെരിസാദ് വിവാഹം ചെയ്തിരിക്കുന്നത് ബിസ്സിനസ്സുകാരനായ ബൊമൻ ഇറാനിയെയാണ്. പെരിസാദ് സ്വന്തമായി  ഒരു റെസ്റ്റോറന്റ് മുംബൈയിൽ നടത്തുന്നുണ്ട്.

## അവലംബം
* 

## പുറത്തേക്കുള്ള കണ്ണികൾ

* 

വർഗ്ഗം:1973-ൽ ജനിച്ചവർ
വർഗ്ഗം:ഒക്ടോബർ 23-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
ടെറൻസ്

ഒരു റോമൻ നാടകകൃത്തായിരുന്നു **ടെറൻസ്** എന്ന പേരിൽ അറിയപ്പെടുന്ന **പബ്ലിയസ് ടെറന്റിയസ് അഫെർ**. ഗ്രീക്കുകഥകളുടെ ലാറ്റിൻഭാഷയിലുള്ള അവതരണമാണ് ഇദ്ദേഹം നടത്തിയത്. മിഴിവുറ്റ കഥാപാത്രങ്ങളും കെട്ടുറപ്പുള്ള കഥയും ടെറൻസിന്റെ നാടകങ്ങൾക്ക് കൂടുതൽ പ്രചാരം നേടിക്കൊടുത്തു. കാർത്തേജിൽ ജനിച്ച ടെറൻസ് അടിമയായി റോമിലെത്തുകയും ടെറന്റിയസ് ലുകാനസ് എന്ന സെനറ്റർ അദ്ദേഹത്തിനു വിദ്യാഭ്യാസം നൽകി വിമോചിപ്പിക്കുകയും ചെയ്തുവെന്നാണ് ചരിത്രം.

## കൃതികൾ
* അഡെൽഫോ (സഹോദരങ്ങൾ)
* ആൻഡ്രിയ (ആൻഡ്രോസിലെ പെൺകുട്ടി)
* ഹ്യൂറ്റൻ ടിമൊറുമെനൊസ് (സ്വയം പീഡിപ്പിക്കുന്നവൻ)
* യുനക്സ്
* ഫോർമിയോ
* ഹെസ്യ്ര (അമ്മായിയമ്മ) 
എന്നിവയാണ് ടെറൻസിന്റെ പ്രധാന നാടകങ്ങൾ. രണ്ടു സഹോദരന്മാരെ സംബന്ധിക്കുന്ന പ്രബോധനപരമായ ഒരു നാടകമാണ് അഡെൽഫോ. സഹോദരന്മാരിൽ ഒരാൾ നാഗരികനും മറ്റെയാൾ ഗ്രാമീണനുമാണ്. ഗ്രാമീണന്റെ ഓരോ കുട്ടിയെ ഇരുവരും വളർത്തുന്നു. ഗ്രാമീണൻ കുട്ടിയെ കൂടുതൽ നിയന്ത്രിക്കുമ്പോൾ നാഗരികൻ തന്റെ സംരക്ഷണയിലുള്ള കുട്ടിയ്ക്ക് കൂടുതൽ സ്വാതന്ത്ര്യം നൽകുന്നു. മനുഷ്യ സ്വഭാവത്തെ ആധാരമാക്കി വിദ്യാഭ്യാസം നൽകണമെന്ന സന്ദേശമാണ് നാടകകൃത്ത് നൽകുന്നത്. ടെറൻസിന്റെ ജീവിതം ഈ നാടകത്തിൽ പ്രതിഫലിക്കുന്നതായി ചൂണ്ടിക്കാണിക്കപ്പെടുന്നു.

വർഗ്ഗം:ലാറ്റിൻ നാടകകൃത്തുക്കൾ
ടാങ്ഷാൻ

വടക്കുകിഴക്കൻ ചൈനയിലെ ഹെബെയ് പ്രവിശ്യയിലുള്ള ഒരു നഗരമാണ് **ടാങ്ഷാൻ**. ബീജിങ്ങിനു 160 കി. മീ. തെ. കിഴക്കായി സ്ഥിതി ചെയ്യുന്നു. ഒരു ഖനന-ഘന വ്യവസായ കേന്ദ്രമാണിത്. 2003-ലെ കണക്കുകളനുസരിച്ച് 71 ലക്ഷമാണ് ജനസംഖ്യ.

ചൈനയിൽ ആദ്യമായി റെയിൽപ്പാത നിർമ്മിക്കപ്പെട്ടത് ടാങ്ഷാൻ നഗരത്തിലായിരുന്നു, 1882-ൽ. ടിയെൻസിനിലേക്ക് കൽക്കരി കൊണ്ടു പോകാനായിരുന്നു ഈ പാത നിർമ്മിക്കപ്പെട്ടത്.

കയ്‌ലാൻൻ കൽക്കരി ഖനന പ്രദേശത്തിലുൾപ്പെട്ടതാണ് ടാങ്ഷാൻ നഗരം. കയ്‌ലാൻ നിക്ഷേപങ്ങളുടെ ഖനനം ആരംഭിച്ചതോടെ ഒരു ഖനന കേന്ദ്രമെന്ന നിലയിൽ ടാങ്ഷാൻ വികസിച്ചു തുടങ്ങി. ഇരുമ്പുരുക്കു വ്യവസായങ്ങൾ, താപോർജ പ്ലാന്റുകൾ, യന്ത്രസാമഗ്രികളും തുണിത്തരങ്ങളും ഉത്പ്പാദിപ്പിക്കുന്ന വ്യവസായ ശാലകൾ തുടങ്ങിയവ ഇവിടെ പിന്നീട് സ്ഥാപിക്കപ്പെട്ടു. കൽക്കരി-ഇരുമ്പുരുക്കു-ഖനന വ്യവസായങ്ങൾ വികസിച്ചതും ആധുനികവത്കരിക്കപ്പെട്ടതും 1949-നുശേഷമാണ്.

വാണിജ്യ ജീവിതശൈലിയുടെ എല്ലാ ഘടകങ്ങളും സമന്വയിക്കുന്ന രീതിയിൽ ആസൂത്രണം ചെയ്യപ്പെട്ട ഒരു പരീക്ഷണാർഥ സാമ്പത്തിക പ്രദേശത്തിന്റെ കേന്ദ്രമായി 1964-ൽ ടാങ്ഷാൻ നാമനിർദ്ദേശം ചെയ്യപ്പെട്ടു. 1977 ജൂലൈയിൽ ഇവിടെ ഉണ്ടായ വൻ ഭൂകമ്പങ്ങൾ നഗരത്തിൽ കാര്യമായ നാശനഷ്ടങ്ങൾ ഉണ്ടാക്കി. റിക്ടർ സ്കെയിലിൽ 8.2 തീവ്രത അടയാളപ്പെടുത്തിയ ആ ഭൂകമ്പത്തിൽ 255,000 പേരാണ് മരണമടഞ്ഞത്.
 

വിഭാഗം:ചൈനയിലെ നഗരങ്ങൾ
മാറാട് കലാപം

2003 മെയ് 2നാണ് മാറാട് കൂട്ടക്കൊല നടന്നത്. ആയുധധാരികളായ അക്രമികൾ മാറാട് കടപ്പുറത്ത് മത്‌സ്യബന്ധനത്തിൽ ഏർപ്പെട്ടിരുന്ന എട്ടുപേരെ കൊല്ലുകയും, നിരവധി പേർക്ക് പരിക്കേല്പിക്കുകയും ചെയ്ത സം‌ഭവമാണ്‌.2002ൽ പുതുവർഷാഘോഷവുമായി തുടങ്ങിയ തർക്കം 2 മുസ്ലിംകളുടെയും 3 ഹിന്ദുക്കളുടെയും കൊലപാതകത്തിൽ കലാശിച്ചിരുന്നു. 

## ജസ്റ്റിസ് തോമസ് പി. ജോസഫ് കമ്മീഷൻ
ജസ്റ്റിസ് തോമസ് പി ജോസഫ് കമ്മീഷൻ അന്വേഷണത്തിൽ കൂട്ടക്കൊലക്ക് പിന്നിൽ ഇരു വിഭാഗങ്ങളിലെയും നേതാക്കന്മാർക്ക് പങ്ക് ഉണ്ടെന്നും വിദേശ ഏജൻസികളുടെ പങ്ക് കണ്ടെത്താൻ ആയില്ലെന്നും റിപ്പോർട്ട് നൽകി. തുടർന്ന് അന്വേഷണത്തിനായി കേസ് സി.ബി.ഐയ്ക്കു കൈമാറി

## അനന്തരഫലങ്ങൾ
 കൂട്ടക്കൊലയെ തുടർന്ന് അന്നത്തെ മുഖ്യമന്ത്രി ആയിരുന്ന എ.കെ. ആന്റണി ജുഡിഷ്യൽ അന്വേഷണം പ്രഖ്യാപിച്ചു. അന്വേഷണ ചുമതല തോമാസ്സ് പി ജോസഫിനായിരുന്നു. ആ റിപ്പോർട്ടനുസരിച്ച് ഇരു വിഭാഗങ്ങളിലെയും പ്രാദേശിക നേതൃത്വത്തിന്റെയും സമ്മതത്തോടു കൂടിയാണ് കൂട്ടക്കൊല കൂട്ടക്കൊല നടന്നത്. 2001ൽ മാറാടിലെ മീൻ പിടുത്തക്കാർ തമ്മിലുണ്ടായ ചെറിയ തർക്കം ഹിന്ദു ഐക്യവേദി,  സംഘടനകൾ രാഷ്ടീയ മുതലെടുപ്പിന് ശ്രമിച്ചതാണ് പ്രശ്നങ്ങളുടെ തുടക്കമെന്നും റിപ്പോർട്ടിൽ പറയുന്നു

## സി.ബി.ഐ. അന്വേഷണം
മാറാട് കേസിൽ സി.ബി.ഐ. അന്വേഷണം വേണമെന്ന് ആവശ്യപ്പെട്ടുകൊണ്ടുള്ള പൊതുതാല്പര്യ ഹരജി 2009 ഫെബ്രുവരി 10-ന് കേരള ഹൈക്കോടതി തള്ളി.  കേസിൽ സി.ബി.ഐ അന്വേഷണം നടത്തണമെന്ന്‌ ആവശ്യപ്പെട്ട്‌ സംസ്ഥാന സർക്കാർ ആറു തവണ കേന്ദ്ര സർക്കാരിന്‌ കത്തയച്ചിരുന്നു. അന്വേഷണം സി.ബി.ഐക്ക് വിട്ട് 2016 നവംബർ 10ന് കേരള ഹൈക്കോടതി ഉത്തരവിട്ടു. കൊളക്കാടൻ മൂസ ഹാജി സമർപ്പിച്ച പൊതുതാൽപര്യ ഹരജിയിലാണ് ഉത്തരവ്. 2017 ജനുവരി 19ന് സി.ബി.ഐ എറണാകുളം ചീഫ് ജുഡീഷ്യൽ മജിസ്ട്രേറ്റ് കോടതിയിൽ എഫ്.ഐ.ആർ സമർപ്പിച്ചു.

## അവലംബം

വർഗ്ഗം:കേരളത്തിലെ കലാപങ്ങൾ
വെസ്റ്റേൺ ഡിജിറ്റൽ

**വെസ്റ്റേൺ ഡിജിറ്റൽ കോർപ്പറേഷൻ** (**ഡബ്ല്യുഡിസി**, സാധാരണയായി **വെസ്റ്റേൺ ഡിജിറ്റൽ അല്ലെങ്കിൽ ഡബ്ല്യുഡി**) കാലിഫോർണിയയിലെ സാൻ ജോസ് ആസ്ഥാനമായി പ്രവർത്തിക്കുന്ന ഒരു അമേരിക്കൻ കമ്പ്യൂട്ടർ ഹാർഡ് ഡിസ്ക് ഡ്രൈവ് നിർമ്മാതാവും ഡാറ്റാ സ്റ്റോറേജ് കമ്പനിയാണ്. സംഭരണ ഉപകരണങ്ങൾ, ഡാറ്റാ സെന്റർ സംവിധാനങ്ങൾ, ക്ലൗഡ് സ്റ്റോറേജ് സേവനങ്ങൾ എന്നിവയുൾപ്പെടെ ഡാറ്റാ ടെക്നോളജി ഉൽപ്പന്നങ്ങൾ രൂപകൽപ്പന ചെയ്യുകയും നിർമ്മിക്കുകയും വിൽക്കുകയും ചെയ്യുന്നു.

വെസ്റ്റേൺ ഡിജിറ്റലിന് ഇലക്ട്രോണിക്സ് വ്യവസായത്തിൽ ഒരു ഇൻറഗ്രേറ്റഡ് സർക്യൂട്ട് നിർമ്മാതാവായും ഒരു സ്റ്റോറേജ് ഉൽപന്ന കമ്പനിയായും ഒരു നീണ്ട ചരിത്രമുണ്ട്. എസ്എസ്ഡികളും ഫ്ലാഷ് മെമ്മറി ഉപകരണങ്ങളും നിർമ്മിക്കുന്നതിനൊപ്പം ഏറ്റവും വലിയ കമ്പ്യൂട്ടർ ഹാർഡ് ഡിസ്ക് ഡ്രൈവ് നിർമ്മാതാക്കളിൽ ഒന്നാണ് ഇത്. അതിന്റെ പ്രധാന എതിരാളികൾ ഡാറ്റാ മാനേജ്മെന്റും സ്റ്റോറേജ് കമ്പനികളായ സീഗേറ്റ് ടെക്നോളജിയും മൈക്രോൺ ടെക്നോളജിയും ഉൾപ്പെടുന്ന കമ്പനികളാണ്.
## ചരിത്രം
### 1970കൾ
മോസ്(MOS)ടെസ്റ്റ് ഉപകരണങ്ങളുടെ നിർമ്മാതാവായ ജനറൽ ഡിജിറ്റൽ എന്ന നിലയിൽ മോട്ടോറോള ജീവനക്കാരനായ ആൽവിൻ ബി. ഫിലിപ്സ് 1970 ഏപ്രിൽ 23-നാണ് വെസ്റ്റേൺ ഡിജിറ്റൽ സ്ഥാപിച്ചത്. ഇത് യഥാർത്ഥത്തിൽ കാലിഫോർണിയയിലെ സാന്താ അനാ ആയിരുന്നു, ഓറഞ്ച് കൗണ്ടി ആസ്ഥാനമായി പ്രവർത്തിക്കുന്ന ഏറ്റവും വലിയ ടെക്നോളജി സ്ഥാപനങ്ങളിൽ ഒന്നായി ഇത് മാറും. നിരവധി വ്യക്തിഗത നിക്ഷേപകരും വ്യവസായ ഭീമനായ എമേഴ്സൺ ഇലക്ട്രിക്കും നൽകുന്ന സ്റ്റാർട്ട്-അപ്പ് മൂലധനത്തോടെ ഇത് അതിവേഗം ഒരു പ്രത്യേക അർദ്ധചാലക നിർമാതാവായി മാറി. ഏകദേശം 1971 ജൂലൈയിൽ, അതിന്റെ നിലവിലെ പേര് സ്വീകരിച്ചു, ഉടൻ തന്നെ അതിന്റെ ആദ്യ ഉൽപ്പന്നമായ WD1402A UART അവതരിപ്പിച്ചു.

1970 കളുടെ തുടക്കത്തിൽ, കമ്പനി കാൽക്കുലേറ്റർ ചിപ്പുകൾ നിർമ്മിക്കുന്നതിലും വിൽക്കുന്നതിലും ശ്രദ്ധ കേന്ദ്രീകരിച്ചു, 1975 ആയപ്പോഴേക്കും ലോകത്തിലെ ഏറ്റവും വലിയ സ്വതന്ത്ര കാൽക്കുലേറ്റർ ചിപ്പ് നിർമ്മാതാവായിരുന്നു വെസ്റ്റേൺ ഡിജിറ്റൽ. 1970-കളുടെ മധ്യത്തിലെ എണ്ണ പ്രതിസന്ധിയും അതിന്റെ ഏറ്റവും വലിയ കാൽക്കുലേറ്റർ ഉപഭോക്താവായ ബൗമർ ഇൻസ്ട്രുമെന്റിന്റെ പാപ്പരത്തവും അതിന്റെ തകർച്ചയ്ക്ക് കാരണമായി, എന്നിരുന്നാലും, 1976-ൽ വെസ്റ്റേൺ ഡിജിറ്റൽ ചാപ്റ്റർ 11 ബാങ്ക്റപ്സിയായി(പാപ്പരായി)പ്രഖ്യാപിച്ചു. ഇതിനുശേഷം, എമേഴ്സൺ ഇലക്ട്രിക് കമ്പനിയുടെ പിന്തുണ പിൻവലിച്ചു. ചക്ക് മിസ്ലർ 1977 ജൂണിൽ വെസ്റ്റേൺ ഡിജിറ്റലിൽ ചെയർമാനും ചീഫ് എക്സിക്യൂട്ടീവും ആയി ചേർന്നു, വെസ്റ്റേൺ ഡിജിറ്റലിന്റെ ഏറ്റവും വലിയ ഓഹരിയുടമയായി.

1973-ൽ വെസ്റ്റേൺ ഡിജിറ്റൽ അതിന്റെ മലേഷ്യൻ പ്ലാന്റ് സ്ഥാപിച്ചു, തുടക്കത്തിൽ അർദ്ധചാലകങ്ങൾ നിർമ്മിക്കാൻ വേണ്ടിയായിരുന്നു.

1970 കളുടെ അവസാനത്തിൽ എംസിപി-1600(MCP-1600)മൾട്ടി-ചിപ്പ്, മൈക്രോകോഡ് സിപിയു ഉൾപ്പെടെ നിരവധി ഉൽപ്പന്നങ്ങൾ വെസ്റ്റേൺ ഡിജിറ്റൽ അവതരിപ്പിച്ചു. എംസി-1600(MC-1600) ഡെക്കിന്റെ(DEC) LSI-11 സംവിധാനവും യുസിഎസ്ഡി(UCSD) പി-സിസ്റ്റം പതിപ്പ് III ഉം യുസിഎസ്ഡി പാസ്കലും പ്രവർത്തിക്കുന്ന അവരുടെ സ്വന്തം പാസ്കൽ മൈക്രോ എഞ്ചിൻ മൈക്രോ കമ്പ്യൂട്ടറും നടപ്പിലാക്കാൻ ഉപയോഗിച്ചു. എന്നിരുന്നാലും, ഡബ്ള്യൂഡി(WD) ഇന്റഗ്രേറ്റഡ് സർക്യൂട്ട് വെസ്റ്റേൺ ഫോർവേഡ് ഇന്റഗ്രേഷൻ എഫ്ഡി1771(FD1771)ആയിരുന്നു, ആദ്യത്തെ സിംഗിൾ-ചിപ്പ് ഫ്ലോപ്പി ഡിസ്ക് ഡ്രൈവ് ഫോർമാറ്റർ/കൺട്രോളറുകളിൽ ഒന്ന്, ഇത് ടിടിഎൽ ലോജിക്കിന്റെ ഗണ്യമായ അളവുകൾ മാറ്റിസ്ഥാപിക്കും.

## അവലംബം


വർഗ്ഗം:കമ്പ്യൂട്ടർ അധിഷ്ഠിത വ്യവസായങ്ങൾ
ജാക്ക് സ്പാരോ

പൈറേറ്റ്സ് ഓഫ് ദ കരീബിയൻ ഫ്രാഞ്ചൈസിയിലെ ഒരു കഥാപാത്രമാണ് **ക്യാപ്റ്റൻ ജാക്ക് സ്പാരോ**. ജോണി ഡെപ്പ് ആണ് ഈ കഥാപാത്രത്തെ അവതരിപ്പിച്ചിരിക്കുന്നത്. പൈറേറ്റ്സ് ഓഫ് ദ കരീബിയൻ: ദ കഴ്സ് ഓഫ് ദ ബ്ലാക്ക് പേൾ (2003) എന്ന ചിത്രത്തിലാണ് ആദ്യമായി പ്രത്യക്ഷപ്പെട്ടത്. പരമ്പരയിലെ രണ്ടാമത്തെയും മൂന്നാമത്തെയും ചിത്രങ്ങളായ ഡെഡ് മാൻസ് ചെസ്റ്റ് (2006), അറ്റ് വേൾഡ്സ് എൻഡ്(2007) എന്നിവയിലും ജാക്ക് സ്പാരോ കഥാപാത്രമാണ്. പൈറേറ്റ്സ് ഓഫ് ദ കരീബിയൻ: ജാക്ക് സ്പാരോ എന്ന പേരിൽ ‍കുട്ടികൾക്കായുള്ള ഒരു പുസ്തക പരമ്പരയും പുറത്തിറങ്ങിയിട്ടുണ്ട്. സ്പാരോയുടെ കൗമാരകാലത്തെ കഥകളാണ് ഈ പുസ്കങ്ങളിൽ പ്രതിപാദിച്ചിരിക്കുന്നത്. പല വീഡീയോ ഗെയിമുകളിലും ഈ കഥാപാത്രം പ്രത്യക്ഷപ്പെട്ടിട്ടുണ്ട്.

വർഗ്ഗം:പൈറേറ്റ്സ് ഓഫ് ദ കരീബിയൻ എന്ന ചലച്ചിത്രത്തിലെ കഥാപാത്രങ്ങൾ
വർഗ്ഗം:ചലച്ചിത്രകഥാപാത്രങ്ങൾ
സീ-മീ-വീ 3

ഏഷ്യ, ആഫ്രിക്ക, യുറോപ്പ് എന്നീ ഭൂഖണ്ഡങ്ങളെ ബന്ധിപ്പിക്കുന്ന സമുദ്രാന്തര വാർത്താവിനിമയ കേബിളാണ് **സീ-മീ-വീ 3** (SEA-ME-WE 3) അഥവാ തെക്ക് കിഴക്ക് ഏഷ്യ-മധ്യ പൂർവേഷ്യ-പടിഞ്ഞാറൻ യൂറോപ്പ് 3(South-East Asia - Middle East - Western Europe 3). രണ്ടായിരമാണ്ട് അവസാനത്തോടു കൂടിയാണ് ഇത് പൂർത്തിയായത്. 2000, മാർച്ചിലാണ് ഇന്ത്യയിലിത് കമ്മീഷൻ ചെയ്തത്. ഈ സമുദ്രാനന്തര വാർത്താവിനിമയ കേബിളിന് 39,000 കീലോ മീറ്റർ ദൈർഘ്യമുണ്ട്.
## കടന്ന് പോകുന്ന പ്രദേശങ്ങൾ
right|thumb|435px|കടന്നു പോകുന്ന വഴിയും(ചുവന്ന നിറത്തിൽ) ലാൻഡിംഗ് പോയിന്റുകളും(കറുത്ത നിറത്തിൽ എണ്ണമിട്ട് സൂചിപ്പിച്ചിരിക്കുന്നു).
39 പ്രദേശങ്ങളിലൂടെയാണ് കേബിൾ കടന്ന് പോകുന്നത്.
# നോർഡൻ, ജർമ്മനി
# ഊസ്റ്റെൻഡെ, ബൽജിയം
# ഗൂൺഹില്ലി, ഇംഗ്ലണ്ട്, യു.കെ.
# പെന്മാർച്ച്, ഫ്രാൻസ്
# സെസിംബ്ര, പോർച്ചുഗൽ
# റ്റെറ്റ്വാൻ, മൊറോക്കോ
# മസാര ദെൽ വല്ലൊ, ഇറ്റലി
# ചാനിയ, ഗ്രീസ്
# മർമാരിസ്, തുർക്കി
# യെരോസ്കിപൂ, സൈപ്രസ്
# അലക്സാണ്ട്രിയ, ഈജിപ്ത്
# സൂയസ്, ഈജിപ്ത്
# ജിദ്ദ, സൗദി അറേബ്യ
# ജിബൂട്ടി
# മസ്കറ്റ് ഒമാൻ
# ഫുജൈറ, യു.എ.ഇ.
# കറാച്ചി, പാകിസ്താൻ
# മുംബൈ, ഇന്ത്യ
# കൊച്ചിൻ, ഇന്ത്യ
# മൗണ്ട് ലാവിനിയ, ശ്രീലങ്ക
# പ്യാപോൺ, മ്യാൻമർ
# സാറ്റുൺ, തായലണ്ട്
# പെനാങ്, മലേഷ്യ (Where it meets the SAFE and the FLAG cables.)
# മെഡാൻ, ഇന്തോനേഷ്യ
# ടുവാസ്, സിംഗപ്പൂർ
# ജക്കാർത്ത, ഇന്തോനേഷ്യ
# പെർത്ത്, ഓസ്ട്രേലിയ
# മെർസിങ്, മലേഷ്യ
# ടങ്കു, ബ്രൂണൈ
# ഡാ നാങ്, വിയറ്റ്നാം
# ബാറ്റൻഗാസ്, ഫിലിപ്പീൻസ്
# തായ്പാ, മക്കൗ
# ഡീപ് വാട്ടർ ബേ, ഹോങ് കോങ്
# ഷാൻറു, ചൈന
# ഫെങ്ഷാൻ, തായവാൻ
# റ്റൗച്ചെങ്ങ്, തായവാൻ
# ഷാങ്ങായ്, ചൈന
# ക്യോജി, ദക്ഷിണ കൊറിയ
# ഒക്കിനാവ, ജപ്പാൻ

## പുറത്തേക്കുള്ള കണ്ണികൾ
*ഔദ്യോഗിക വെബ്‌സൈറ്റ് 

വർഗ്ഗം:സമുദ്രാനന്തര വാർത്താവിനിമയ കേബിളുകൾ
ഒപ്റ്റിക്കൽ ആംപ്ലിഫയർ

ഒപ്റ്റിക്കൽ സിഗ്നലിനെ ഇലക്ട്രിക്കൽ സിഗ്നലാക്കി മാറ്റാതെ നേരിട്ട് ആംപ്ലിഫൈ ചെയ്യുന്ന ഉപകരണമാണ് **ഒപ്റ്റിക്കൽ ആംപ്ലിഫയർ**. ഒപ്റ്റിക്കൽ കമ്മ്യൂണിക്കേഷനിൽ പ്രധാനപ്പെട്ട ഉപകരണമാണ് ഒപ്റ്റിക്കൽ ആംപ്ലിഫയർ.
## ഡോപ്പ്ഡ് ഫൈബർ ആംപ്ലിഫയറുകൾ
thumb|rigth|300px|Schematic diagram of a simple ഡോപ്പ്ഡ് ഫൈബർ ആംപ്ലിഫയർ
ഒപ്റ്റിക്കൽ സിഗ്നലിനെ ആംപ്ലിഫൈ ചെയ്യുവാനായി ഡോപ്പ്ഡ് ഫൈബർ മാധ്യമമായി ഉപയോഗിക്കുന്ന ഒപ്റ്റിക്കൽ ആംപ്ലിഫയറുകളാണ് **ഡോപ്പ്ഡ് ഫൈബർ ആംപ്ലിഫയറുകൾ**. ഒരു പമ്പ് ലേസർ ഡോപ്പ്ഡ് ഫൈബറുമായി മൾട്ടിപ്ലക്സിംഗ് ചെയ്യുന്നു. ആംപ്ലിഫൈ ചെയ്യേണ്ട ഒപ്റ്റിക്കൽ സിഗ്നൽ ഇതിലൂടെ കടത്തി വിടുന്നു. ഡോപ്പ് ചെയ്ത അയോണുകൾ സിഗ്നലിനെ ആംപ്ലിഫൈ ചെയ്യുന്നു. ഇർബിയം ഡോപ്പ്ഡ് ഫൈബർ ആംപ്ലിഫയറാണ് ഇതിനുദാഹരണം. ഇവിടെ സിലിക്കാ ഫൈബർ കോർ ഇർബിയം അയോണുപയോഗിച്ച്(Er+3) ഡോപ്പ് ചെയ്യുന്നു. 980 nm or 1480 വേവ് ദൈർഘ്യം ഉള്ള ലേസർ ഇതിലേക്ക് പമ്പ് ചെയ്യുന്നു. 
## അർദ്ധചാലക ഒപ്റ്റിക്കൽ ആംപ്ലിഫയറുകൾ
ഒപ്റ്റിക്കൽ സിഗ്നലിനെ ആംപ്ലിഫൈ ചെയ്യുവാനായി അർദ്ധചാലകം മാധ്യമമായി ഉപയോഗിക്കുന്ന ഒപ്റ്റിക്കൽ ആംപ്ലിഫയറുകളാണ് **അർദ്ധചാലക ഒപ്റ്റിക്കൽ ആംപ്ലിഫയറുകൾ‍**.

## പുറം കണ്ണികൾ
*Encyclopedia of laser physics and technology on fibre amplifiers and Raman amplifiers
* ''അർദ്ധചാലകങ്ങളുടെ ആംപ്ലിഫയർ"  – ലഭ്യമായ തരംഗദൈർഘ്യം

വർഗ്ഗം:ഫൈബർ-ഒപ്റ്റിക് കമ്മ്യൂണിക്കേഷൻ
മീറ്റർ (വിവക്ഷകൾ)

* മീറ്റർ - ഏകകം: മെട്രിക് സമ്പ്രദായത്തിലും ഇന്റർനാഷണൽ സിസ്റ്റം ഓഫ് യൂണിറ്റ്സിലും നീളത്തിന്റെ അടിസ്ഥാന ഏകകമാണ്‌ മീറ്റർ.
* വിവിധതരം മാപിനികളെ മീറ്റർ എന്ന് വിളിക്കുന്നു (ഉദാഹരണം : ഊർജ്ജമാപിനി)
ഓപ്പറേഷൻ കമല

2008ൽ കർണാടക നിയമസഭയിൽ ഒറ്റക്ക് ഭൂരിപക്ഷം ലഭിക്കുന്നതിനു വേണ്ടി ബി.ജെ.പി. നടത്തിയ നീക്കം ആണ് **ഓപ്പറേഷൻ കമല** എന്ന പേരിൽ അറിയപ്പെടുന്നത്. 2008ലെ നിയമസഭ തെരഞ്ഞെടുപ്പിൽ 225 സീറ്റുകളിൽ 110 സീറ്റ് നേടി ബി.ജെ.പി. ഏറ്റവും വലിയ ഒറ്റകക്ഷി ആയിരുന്നു.നാല് ജനതാദൾ (എസ്) എം.എൽ.എ. മാരും മൂന്ന് കോൺഗ്രസ്സ് എം.എൽ.എ മാരും സ്വന്തം സീറ്റ് രാജിവെച്ച് ബി.ജെ.പി.യിൽ ചേർന്നു. തുടർന്ന് നടന്ന ഉപതിരഞ്ഞെടുപ്പിൽ ബി.ജെ.പി.അഞ്ച് സീറ്റ് വിജയത്തോടെ കർണാടക നിയമസഭയിൽ ഒറ്റക്ക് ഭൂരിപക്ഷം നേടി ,
## അവലംബം

വർഗ്ഗം:ഇന്ത്യൻ രാഷ്ട്രീയം
ഡയാന ഹെയ്ഡൻ

1997-ലെ മിസ്സ് ഇന്ത്യ വേൾഡ് ആയിരുന്നു **ഡയാന ഹെയ്ഡൻ**. മോഡൽ, ചലച്ചിത്ര അഭിനേതാവ് എന്നീ നിലകളിൽ പ്രശസ്തയുമാണ്. 1973 മേയ് 1-ന് ആണ് ഡയാനയുടെ ജനനം.

## ചെറുപ്പക്കാലം
ആംഗ്ലോ ഇന്ത്യനാണ് ഡായാന ഹെയ്ഡൻ. സെക്കന്തരാബാദിലെ സെയിന്റ് ആൻസ് ഹൈ സ്കൂളിൽ പഠിച്ചിരുന്ന ഡയാന എട്ടാം ക്ലാസ്സിൽ കുടുംബത്തിന്റെ പ്രാരാബ്ദങ്ങൾ ഏറ്റെടുത്തുകൊണ്ട് പഠനം അവസാനിപ്പിച്ചു. എങ്കിലും വിദൂരവിദ്യാഭാസം വഴി ഡയാന പഠനം തുടർന്ന് ഒസ്മാനിയ യൂണിവേർസിറ്റിയിൽനിന്നും ഇംഗ്ലീഷിൽ ബിരുദമെടുത്തു

എൻകോർ എന്ന ഇവന്റ് മാനേജ്മെന്റ് കമ്പനിക്ക് വേണ്ടി ജോലി നോക്കുന്നതിന്റെ ഇടയിലാണ് ഡയാന മോഡലിങ്ങിലേക്ക് വന്നത്. പിന്നീട് ബി.എം.ജി ക്രെസെന്റോ എന്ന കമ്പനിയുടെ പി.ആർ.ഓ ആയി ജോലി നോക്കിയ ഡയാന അനൈഡ, മെഹ്നാസ് എന്നീ മോഡലുകളുടെ മാനേജറുമായി. അനൈഡയുടെ നിർദ്ദേശപ്രകാരമാണ് ഡയാന മിസ്സ് ഇന്ത്യ മത്സരത്തിൽ പെങ്കെടുക്കുന്നത്. ഫെമിന മിസ്സ് ഇന്ത്യ മത്സരത്തിൽ വിജയിയായതിനുശേഷം മിസ്സ് യൂണിവേർസ് കിരീടവും ഡായാന സ്വന്തമാക്കി.

## കരിയർ
1997-ലെ ഫെമിന മിസ്സ് ഇന്ത്യ മത്സരത്തിൽ കിരീടം ചൂടിയതോടുകൂടിയാണ് ഡയാന പ്രശസ്തയാകുന്നത്. തുടർന്ന് നടന്ന മിസ്സ് വേൾഡ് മത്സരത്തിലും ഡയാന വിജയിയായി ലോകം മുഴുവൻ അറിയപ്പെടുന്ന വ്യക്തിയായി. മിസ്സ് വേൾഡ് നേടുന്ന മൂന്നാമത്തെ ഇന്ത്യാക്കാരിയായി ഡയാന. പിന്നീട് ബോളിവുഡ് സിനിമകളിലേയ്ക്ക് ഡയാന രംഗപ്രവേശനം ചെയ്തു. അന്തർദേശീയ സിനിമകളിലും ഡയാന അഭിനയിച്ചിട്ടുണ്ട്. പക്ഷെ ബോളിവുഡ് ചലറച്ചിത്രങ്ങളിൽ ഡയാനയ്ക്ക് വിജയം നേടാനായില്ല.

2008-ൽ ബിഗ് ബോസ് (സീസൺ 2) എന്ന റിയാലിറ്റി ഷോയിൽ ഡയാന പങ്കെടുത്തിരുന്നു. നവംബർ 7-ന് സം‌പ്രേക്ഷണം ചെയ്ത എപ്പിസോഡിൽ പ്രേക്ഷക വോട്ടുകളാൽ ഡയാന പുറത്തായി.

പിന്നീട് കാലിഫോർണിയയിലുള്ള ലോസ് ആഞ്ചലസ്സിലേയ്ക്ക് ഡയാന താമസം മാറ്റി സാമൂഹ്യപ്രവർത്തനങ്ങളിൽ ശ്രദ്ധ കേന്ദ്രീകരിച്ചു.

മിസ്സ് വേൾഡ് വിജയത്തിനുശേഷം മിസ്സ് വേൾഡ് സംഘടനയുടെ പ്രതിനിധിയായി ഒരു വർഷം ജോലി ചെയ്തതിനുശേഷം യു. കെ.യിലുള്ള റോയൽ അക്കാദമി ഓഫ് ഡ്രാമാറ്റിക് ആർട്ട്സിൽ അഭിനയം പഠിക്കുവാനായി ചേർന്നു. ഡയാന ലണ്ടനിലെ ഡ്രാമ സ്കൂളിലും ചേർന്ന് ഷേക്സ്പിയർ നാടകങ്ങളും പരിശീലിച്ചു. ഇവിടെ വച്ച് മികച്ച നടിക്കുള്ള നാമനിർദ്ദേശവും ഡായാനയ്ക്ക് ലഭിക്കുകയുണ്ടായി. 2001-ൽ ദക്ഷിണാഫ്രിക്കയിൽ വച്ച് ഷേക്ക്സ്പിയറിന്റെ ഒഥല്ലോ സിനിമയാക്കിയതിൽ അഭിനയിച്ച് തന്റെ അന്തർദേശീയ ചലച്ചിത്രജീവിതത്തിന് ഡയാന തുടക്കമിട്ടു.

2006-ൽ അവലോൺ ഏവിയേഷൻ അക്കാദമി ഡായാനയെ അക്കാദമിയുടെ മുഖം ആയി തിരഞ്ഞെടുത്തു. ഡയാന അവിടെ അതിഥി അദ്ധ്യാപികയായി എയർലൈൻ പേർസണൽ പരിശീലന പരിപാടികളിൽ ഇപ്പോൾ ക്ലാസ്സുകൾ നൽകാറുണ്ട്.

## സിനിമകൾ
* ഒഥല്ലോ: എ സൗത്ത് ആഫ്രിക്കൻ ടെയിൽ (2006)
* അദ - വിൽ കിൽ യൂ (2006)
* ആൾ അലോൺ (2006)
* അബ് ബസ് (2004) 
* തെഹ്സീബ് (2003) - അതിഥി താരം

## അവലംബം

വർഗ്ഗം:1973-ൽ ജനിച്ചവർ
വർഗ്ഗം:മേയ് 1-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഫെമിന മിസ് ഇന്ത്യ ജേതാക്കൾ
പ്രസ്ഥാനത്രയി

**പ്രസ്ഥാനത്രയീ** ഹൈന്ദവ താത്ത്വിക സമ്പ്രദായമായ വേദാന്തത്തിലെ മൂലഗ്രന്ഥങ്ങളായ ഉപനിഷത്തുകളെയും, ബ്രഹ്മസൂത്രത്തെയും, ഭഗവദ്ഗീതയെയും കൂട്ടിവിളിക്കുന്ന നാമമാണ്.

വേദാന്തത്തിന്റെ മർമപ്രധാനമായ പാഠങ്ങൾ അടങ്ങുന്ന ഗ്രന്ഥങ്ങളാണ് ഉപനിഷത്തുകൾ. ഭഗവദ്ഗീത മഹാഭാരതത്തിന്റെ ഒരു ഭാഗമാണ്. ഉപനിഷത്തുകളിലെയും ഗീതയിലെയും ഉപദേശങ്ങളുടെ ഒരു ചുരുക്ക രൂപമാണ് ബ്രഹ്മസൂത്രം.

## അവലംബം


വർഗ്ഗം:ഹൈന്ദവഗ്രന്ഥങ്ങൾ
2009

ഗ്രിഗോറിയൻ കലണ്ടർ പ്രകാരമുള്ള ഒരു വർഷമാണ് **2009** (MMIX). ഒരു വ്യാഴാഴ്ചയാണ് ഈ സാധാരണ വർഷം ആരംഭിച്ചത്.
2009 താഴെപ്പറയുന്ന "പ്രത്യേക വർഷങ്ങളായി" ആചരിക്കപ്പെട്ടു.
* അന്താരാഷ്ട്ര ജ്യോതിശാസ്ത്ര വർഷം
* അന്താരാഷ്ട്ര സ്വാഭാവിക നാരുകളുടെ വർഷം
* അന്താരാഷ്ട്ര അനുരജ്ഞന വർഷം
* കാളയുടെ വർഷം (ചൈനീസ് കലണ്ടർ പ്രകാരം)

2009-ൽ നടന്ന പ്രധാന സംഭവങ്ങൾ ഇവിടെ കാണാം

## അവലംബം

വർഗ്ഗം:2009
വർഗ്ഗം:വർഷങ്ങൾ
ദ്വൈതം

**ദ്വൈതം** വേദാന്ത ദർശനത്തിലെ ഒരു വിഭാഗമാണ്.  പ്രപഞ്ചവസ്തുക്കളെയെല്ലാം സൃഷ്ടിക്കുകയും സംരക്ഷിക്കുകയും ചെയ്യുന്ന ഈശ്വരനും സൃഷ്ടിക്കപ്പെടുന്ന ചരാചരങ്ങൾ ഉൾപ്പെട്ട പ്രപഞ്ചത്തിനും വെവ്വേറെ അസ്തിത്വമുണ്ടെന്ന  ചിന്താഗതിയാണ് ദ്വൈതവാദം. ഈ ദർശനത്തിന്റെ ഉപജ്ഞാതാവ്  വൈഷ്ണവനായ മധ്വാചാര്യർ ആയിരുന്നു. 13-ആം നൂറ്റാണ്ടിലാണ് ഈ സിദ്ധാന്തം സ്ഥാപിതമായത്. ബ്രഹ്മ സമ്പ്രദായത്തിന്റെ ഭാഗമാണിത്. 

ഏറ്റവുമധികം പിന്തുണക്കപ്പെടുന്ന,  ആദി ശങ്കരന്റെ അദ്വൈത സിദ്ധാന്തത്തിനെ ശക്തമായി എതിർത്ത മധ്വാചാര്യർ, ബ്രഹ്മവും ജീവനും ഭിന്നമെന്നും അഭിന്നമെന്നും ഒരേ സമയം വാദിക്കുന്ന രാമാനുജാചാര്യരുടെ  വിശിഷ്ടാദ്വൈതത്തെയും അംഗീകരിച്ചില്ല. ബ്രഹ്മവും ആത്മവും(ജീവനും) തികച്ചും ഭിന്നമെന്നാണ് ദ്വൈത സിദ്ധാന്തം പഠിപ്പിക്കുന്നത്.പ്രശസ്തമായ ഉപനിഷത് വാക്യങ്ങൾക്ക് അദ്വൈത ആശയക്കാരുടേതിൽ നിന്നും വ്യത്യസ്തമായ വ്യാഖ്യാനങ്ങൾ മധ്വാചാര്യർ അവതരിപ്പിച്ചു. ഉദാഹരണത്തിനു "ഏകമേവ അദ്വിതീയം" എന്നതിനു അദ്ദേഹത്തിന്റെ വ്യാഖ്യാനം ബ്രഹ്മത്തിനു മേലെയോ സമമായോ മറ്റൊന്നില്ലെന്നുള്ളതാണ്.'തത്വമസി'ക്കു നൽകുന്ന അർത്ഥം ആത്മാവിന് ഈശ്വരനു തുല്യമായ ഗുണങ്ങൾ ഉണ്ടെന്നാകുന്നു.

മനുഷ്യർ ക്കും മറ്റു പ്രപഞ്ചവസ്തുക്കൾക്കുമെല്ലാം അതീതമായ ദിവ്യശക്തിയാണ് ഈശ്വരൻ. ആ ശക്തി സ്വന്തം ഇച്ഛാനുസരണം പ്രപഞ്ചത്തിലുള്ള തേജോഗോളങ്ങളും മനുഷ്യരും ഉൾപ്പെട്ട ചരാചരങ്ങളെ സൃഷ്ടിക്കുകയും നിലനിർത്തുകയും സംഹരിക്കുകയും ചെയ്യുന്നു. ഈ പ്രക്രിയ നിരന്തരം തുടർന്നുകൊിരിക്കുന്നു. പ്രപഞ്ചത്തിൽ ഉള്ള സകലതിന്റെയും നിലനിൽപ് ഈ ശക്തിയുടെ ഇച്ഛയെ ആശ്രയിച്ചിരിക്കുന്നു; പ്രപഞ്ചം ഈ ശക്തിയെ ആശ്രയിച്ചു കഴിയുന്നു. പ്രപഞ്ചവും ആ ശക്തിയുമായി ആശ്രയാശ്രയീഭാവമല്ലാതെ മറ്റൊരു ബന്ധവും ഇല്ല. മനുഷ്യന്റെ ആത്മാവുപോലും ഈ ശക്തിയിൽനിന്നു ഭിന്നമാണ്. ആത്മാവും സൃഷ്ടിക്കപ്പെടുന്ന ഒരു വസ്തുവാണ്. ആത്മാവ് ഈശ്വര നിശ്ചയമനുസരിച്ച് വീണ്ടും    ജനിക്കുകയും മരിക്കുകയും ചെയ്യുന്നുവെന്നും പാപപുണ്യങ്ങളുടെ തോതനുസരിച്ച് സ്വർഗത്തിലോ നരകത്തിലോ എത്തിച്ചേരുന്നുവെന്നും ആത്യന്തികമായി മുക്തി പ്രാപിച്ച് ഈശ്വരനിൽ ലയിക്കുന്നുവെന്നും ഉള്ള വിഭിന്ന സിദ്ധാന്തങ്ങൾ ദ്വൈതവാദത്തിനുള്ളിൽ ഉണ്ടായിട്ടുണ്ട് . ഭൗതികവാദികൾ ദ്വൈതവാദത്തെ നിരാകരിച്ചുകൊണ്ട്  ഭൗതികപ്രപഞ്ചം മാത്രമേ യാഥാർഥ്യമായുള്ളൂവെന്നും അതും സ്വയം ഉണ്ടായതാണെന്നും  സമർഥിക്കുന്നു. അദ്വൈതവാദികളാകട്ടെ ബ്രഹ്മം എന്നൊരു അമൂർത്ത തത്ത്വം മാത്രമേ യാഥാർഥ്യമായി ഉള്ളൂവെന്നും പ്രാപഞ്ചിക വസ്തുക്കളെല്ലാം അയഥാർഥങ്ങളാണെന്നും ആത്മാവ് ബ്രഹ്മത്തിന്റെ ഒരു പ്രതിഭാസമാണെന്നും അഭിപ്രായപ്പെടുന്നു.

## അവലംബം

വർഗ്ഗം:ഹൈന്ദവദർശനം
മധ്വാചാര്യർ

ദ്വൈതം എന്നും തത്ത്വവാദം എന്നും അറിയപ്പെടുന്ന ഹൈന്ദവ താത്ത്വിക സമ്പ്രദായത്തിന്റെ പ്രഥമനും മുഖ്യനുമായ ആചാര്യനായിരുന്നു **മധ്വാചാര്യർ** (ക്രി. ശേ. 1238-1317).  ഇദ്ദേഹത്തെ "പൂർണ്ണപ്രജ്ഞർ",  "ആനന്ദതീർത്ഥർ" എന്ന പേരുകളിലും അറിയപ്പെടുന്നു.   അദ്ദേഹത്തിന്റെ പ്രധാന സംഭാവന വേദാന്തത്തിന്റെ പ്രസ്ഥാനത്രയങ്ങളായ ബ്രഹ്മസൂത്രം, ഭഗവദ് ഗീത, മറ്റും ഉപനിഷത്തുകളുടെ നൂതനമായ വ്യാഖ്യാനമായിരുന്നു. ഭക്തി പ്രസ്ഥാന കാലഘട്ടത്തിലെ പ്രധാന തത്ത്വചിന്തകരിൽ ഒരാളായിരുന്നു ഇദ്ദേഹം. അനുയായികൾ ഇദ്ദേഹത്തെ വായുവിന്റെ മൂന്നാമത്തെ മനുഷ്യാവതാരമായി (ഹനുമാൻ, ഭീമൻ എന്നിവർക്ക് ശേഷം) കണക്കാക്കുന്നു.

## ജനനവും ബാല്യകാലവും
മധ്വാചാര്യർ ജനിച്ചത് ക്രി. ശേ. 1238 ആണ്ട് വിജയദശമി നാളിൽ ഉഡുപ്പിക്കടുത്ത് പജക എന്ന ഒരു ചെറിയ ഗ്രാമത്തിൽ ആയിരുന്നു.  അദ്ദേഹത്തിന്റെ മാതാപിതാക്കളായ വേദവതിയും മദ്ധ്യഗേഹ ഭട്ടരും "വാസുദേവൻ" എന്ന പേരു നൽകി.  കുട്ടിക്കാൽത്തു മുതൽ അദ്ധ്യാത്മിക മേഖലയിൽ താത്പര്യം കാണിച്ച വാസുദേവൻ, തന്റെ പതിനൊന്നാം വയസ്സിൽ (ക്രി. ശേ. 1249) അച്യുത പ്രേക്ഷർ എന്ന പേരുകേട്ട സന്ന്യാസിയിൽ നിന്നും, "പൂർണ്ണപ്രജ്ഞൻ"‍ എന്ന പേരിൽ സന്ന്യാസദീക്ഷ സ്വീകരിച്ചു.  

സന്ന്യാസം സ്വീകരിച്ച് ഒരു മാസത്തിനുള്ളിൽ പൂർണ്ണപ്രജ്ഞർ, വാസുദേവ പണ്ഡിതൻ എന്ന തത്ത്വചിന്തകനാൽ നയിക്കപ്പെട്ട ഒരു സംഘം നൈയായികരെ വാഗ്വാദത്തിൽ തോല്പിക്കുകയുണ്ടായി.  ഈ സംഭവത്തിൽ അദ്ദേഹത്തിന്റെ ഗുരുവായ അച്യുതപ്രേക്ഷർ പൂർണ്ണപ്രജ്ഞർക്ക് "ആനന്ദതീർത്ഥർ" എന്ന പട്ടം നല്കി.  
ആനന്ദതീർത്ഥർ തന്റെ കൃതികളുടെ രചനയ്ക്കായ് സ്വയം സ്വീകരിച്ച തൂലികാനാമമായിരുന്നു "മധ്വർ."

## ദക്ഷിണാപഥ ദിഗ് വിജയം
യൗവനകാലത്തുതന്നെ മധ്വർ ഭാരതത്തിന്റെ ദക്ഷിണാപഥത്തിന്റെ ദിഗ് വിജയം നടത്തി.  തീർത്ഥാടന സ്ഥലങ്ങളായ കന്യാകുമാരി, രാമേശ്വര, ശ്രീരംഗാദികൾ സന്ദർശിക്കുകയും അവിടെയെല്ലാം തന്റെ തത്ത്വവാദ ദർശനം പ്രചരിപ്പിക്കുകയുമുണ്ടായി.  ഈ പുതിയ വീക്ഷണം അംഗീകാരത്തെയും വിമർശനത്തെയും ആകർഷിച്ചു.  ദിഗ് വിജയം പൂർത്തിയാക്കിയശേഷം ഉഡുപ്പിയിലേക്കു മടങ്ങിയെത്തി ഗീതാഭാഷ്യരചന ആരംഭിച്ചു.  തുടർന്ന്  സർവ്വമൂലഗ്രന്ഥങ്ങളെന്നറിയപ്പെടുന്ന ദ്വൈതമതത്തിന്നടിസ്ഥാനപരമായ മുപ്പത്തിയേഴു കൃതികൾ മധ്വർ രചിചു.

## കൃതികൾ

മധ്വാചാര്യർ ഒട്ടേറെ കൃതികളുടെ കർത്താവാണെന്നു വിശ്വസിക്കപ്പെടുന്നു.  ഇതിൽ "ഗീതാ ഭാഷ്യം," "മഹാഭാരത താത്പര്യ നിർണ്ണയം," "ബ്രഹ്മസൂത്ര ഭാഷ്യം," "അനു ഭാഷ്യം" എന്നിവ പ്രധാനമാകുന്നു.

## പുറം കണ്ണികൾ
* മധ്വാചാര്യരെ സംബന്ധിച്ച ജീവിത വിവരങ്ങൾ (ആംഗലേയം) 
* ദ്വൈത സമ്പ്രദായത്തിലെ ആധാരങ്ങളായ ലേഖനങ്ങൾ (ആംഗലേയം) 

വിഭാഗം:ഹൈന്ദവം
വിഭാഗം:ഹൈന്ദവദർശനം
വിഭാഗം:വൈഷ്ണവം
വർഗ്ഗം:ഹൈന്ദവാചാര്യന്മാർ
വൈദ്യുതോർജ്ജമാപിനി

thumb|200px| വൈദ്യുതോർജ്ജമാപിനി
വൈദ്യുത ഊർജ്ജത്തിന്റെ അളവ് നേരിട്ട് രേഖപ്പെടുതുന്നതിനു  ഉപയോഗിക്കുന്ന ഉപകരണമാണ് **ഊർജ്ജമാപിനി** അല്ലെങ്കിൽ **വാട്ട് ഔവർ മീറ്റർ.** വീടുകളിലും വ്യവസായ സ്ഥാപനങ്ങളിലും അങ്ങനെ വെദ്യുതി ഉപയോഗിക്കുന്ന എല്ലായിടത്തും അതിന്റെ അളവ് രേഖപ്പെടുത്തുക എന്നതാണിതിന്റെ ഉപയോഗം. രണ്ടുതരം വൈദ്യുതോർജ്ജമാപിനികൾ ഉണ്ട്. അനലോഗും ഡിജിറ്റലും. അനലോഗിൽ കറങ്ങുന്ന ഒരു ഡിസ്കാണ് ഉപയോഗിക്കുന്നതെങ്കിൽ ഡിജിറ്റലിൽ കറങ്ങുന്ന ഭാഗങ്ങൾ ഇല്ല. ഇത് അളവ് കൃത്യമായി രേഖപ്പെടുത്താനുതകുന്നു.
### വിവിധയിനം മീറ്ററുകൾ
**സിംഗിൾ ഫേസ് മീറ്ററുകൾ** ഇവ 5000 വാട്ട്സ് വരെയുള്ളള സിംഗിൾ ഫേസ്  ലൈനിലൂടെയുള്ള (240 വോൾട്ട്) 30 ആമ്പയർ വരെ കടത്തിവിടാവുന്ന മീറ്ററുകളാണിവ.    
**ത്രിഫേസ് മീറ്ററുകൾ** - ഇവ 60 ആമ്പിയർ വരെയുള്ള ത്രി ഫേസ് ലോഡിൽ കണക്ട് ചെയ്യുവാൻ ഇത്തരം മീറ്ററുകൾ ഉപയോഗിക്കുന്നു. 60 ആമ്പിയറിന് മുകളിലുള്ള ലോഡുകളിൽ കണക്ട് ചെയ്യുന്നതിനായി കറന്റ് ട്രാൻസ്ഫോമറുകൾ ഘടിപ്പിച്ച് ഉപയോഗിക്കുന്ന മീറ്ററുകളാണ് ത്രീ ഫേസ് സി.ടി.മീറ്ററുകൾ.
** ട്രൈവെക്ടർ മീറ്റർ** - ഇവ ഡി ഒ ഡി ബില്ലിംഗിനാണ് ഉപയോഗിക്കുന്നത്. ഊർജ്ജ ഉപയോഗത്തിനു പുറമേ പരമാവതി ഡിമാന്റ് (M.D), പവർ ഫാക്ടർ (P F). എന്നിവ കൂടി ഇത്തരം മീറ്ററുകൾ രേഖപ്പെടുത്തുന്നു.

### [[സ്മാർട്ട് മീറ്റർ]]
ഉപഭോക്താവിന്റെ വീടുകളിലെയോ, സ്ഥാപനങ്ങളിലെയോ, വൈദ്യുതി ഉപയോഗം നിരീക്ഷിക്കുകയും,ശേഖരിച്ചു വയ്ക്കുകയും ,വൈദ്യുതി ഉപയോഗം സംബന്ധിച്ച വിവരങ്ങൾ  ഡാറ്റാ രൂപത്തിൽ നിർദ്ദിഷ്ഠ വൈദ്യുത വിതരണ സ്ഥാപനത്തിന് കൈമാറ്റം  ചെയ്യുന്നവയാണ് സ്മാർട്ട് മീറ്ററുകൾ.

## അവലംബം
സൗന്ദര്യ

തെന്നിന്ത്യൻ ചലച്ചിത്രമേഖലയിലെ ഒരു നടിയായിരുന്നു **സൗന്ദര്യ** ()(ജൂലൈ 18, 1972 - ഏപ്രിൽ 17, 2004). കന്നട, തെലുങ്ക്, തമിഴ്, മലയാളം എന്നീ ഭാഷകളിൽ സൗന്ദര്യ അഭിനയിച്ചിട്ടുണ്ട്. 12 വർഷത്തെ അഭിനയ കാലഘട്ടത്തിൽ 100-ലധികം ചിത്രങ്ങളിൽ സൗന്ദര്യ അഭിനയിച്ചു.

## അഭിനയ ജീവിതം
1992-ൽ പുറത്തിറങ്ങിയ *ഗന്ധർവ* എന്ന കന്നട ചിത്രമാണ് സൗന്ദര്യയുടെ ആദ്യ ചിത്രം. പിന്നീട് എം.ബി.ബി.എസ് പഠനകാലത്ത് *അമ്മൊരു* എന്ന ചിത്രത്തിൽ സൗന്ദര്യ അഭിനയിക്കുകയും ആ സിനിമയുടെ വിജയത്തോടെ പഠിത്തം അവസാനിപ്പിക്കുകയും ചെയ്തു.

ഹിന്ദിയിൽ അമിതാബ് ബച്ചൻ നായകനായി അഭിനയിച്ച *സൂര്യവംശം* എന്ന ചിത്രത്തിൽ അഭിനയിച്ചത് വളരെയധികം ജനശ്രദ്ധ നേടി. അഭിനയം കൂടാതെ  സൗന്ദര്യ *ദ്വീപ* എന്ന ചിത്രം നിർമ്മിക്കുകയും ചെയ്തു. ഗിരീഷ് കാസറവള്ളി  സംവിധാനം ചെയ്ത ഈ ചിത്രം  ധാരാളം ദേശീയ, സംസ്ഥാന ചലച്ചിത്രപുരസ്കാരങ്ങൾ നേടുകയുണ്ടായി. സൗന്ദര്യയുടെ അവസാനത്തെ ചിത്രം കന്നട ചിത്രമായ *ആപ്തമിത്ര* ആയിരുന്നു. മലയാളചിത്രമായ *മണിച്ചിത്രത്താഴിന്റെ* കന്നഡ റീമേക്ക് ആയിരുന്നു ആ ചിത്രം.

തെന്നിന്ത്യൻ ചലച്ചിത്ര മേഖലയിൽ പ്രധാന നായകന്മാരാ‍യ രവിചന്ദ്രൻ, വിഷ്ണുവർദ്ധൻ, രജനികാന്ത്, ചിരഞ്ജീവി, കമലഹാസൻ, മമ്മൂട്ടി, മോഹൻലാൽ, ജയറാം എന്നിവരുടെ കൂടെ അഭിനയിച്ചതുകൂടാതെ ബോളിവുഡ് നടനായ അമിതാബ് ബച്ചന്റെ കൂടെയും സൗന്ദര്യ നായികയായി അഭിനയിച്ചിട്ടുണ്ട്.

## ആദ്യ ജീവിതം
വ്യവസായിയും, ചലച്ചിത്ര എഴുത്തുകാരനുമായ കെ.എസ്.സത്യനാരായണന്റെ മകളായി ബെങ്കളൂരുവിലാണ് സൗന്ദര്യ ജനിച്ചത്.

## സ്വകാര്യ ജീവിതം
ഒരു ബ്രാഹ്മണ കുടുംബത്തിലാണ് സൗന്ദര്യ ജനിച്ചത്. തന്റെ കളിക്കൂട്ടുകാരനും ബന്ധുവുമായ ജി.എസ്. രഘുവിനെ 27, ഏപ്രിൽ 2003ൽ വിവാഹം ചെയ്തു.

## മരണം
2004, ഏപ്രിൽ 17 ന് ബെംഗളുരുവിലുണ്ടായ ഒരു വിമാന അപകടത്തിൽ സൗന്ദര്യ മരണമടഞ്ഞു. ഒരു ചെറിയ സ്വകാര്യ വിമാനത്തിൽ യാത്ര തുടങ്ങിയപ്പോൾ തന്നെ വിമാനത്തിന് തീ പിടിച്ച് അപകടമുണ്ടാവുകയായിരുന്നു.

## പുറത്തേക്കുള്ള കണ്ണികൾ

*
* Soundarya Telugu Videos Songs categorized by Movie
* Photo gallery from my-telugu.com 
* A School in the name of Soundarya inaugurated on 15 May 2005 
* Wikimapia bookmark of Amara Soundarya Vidyalaya school
* Soundarya Image Gallery

വർഗ്ഗം:1972-ൽ ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:ജൂലൈ 18-ന് ജനിച്ചവർ
വർഗ്ഗം:ഏപ്രിൽ 17-ന് മരിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:ഇന്ത്യയിൽ വിമാനാപകടങ്ങളിൽ കൊല്ലപ്പെട്ടവർ
ഡു (ടെലികോം)

യുഎഇയിലുള്ള ടെലികമ്മ്യൂണിക്കേഷൻ കമ്പനിയാണ് **ഡു**. ഔദ്യോഗിക നാമം എമിറേറ്റ്സ് ഇൻറഗ്രേറ്റഡ്  ടെലികമ്മ്യൂണിക്കേഷൻസ് കമ്പനി(EITC) എന്നാണ്.

ഇതിൻറെ 40 ശതമാനം ഓഹരികൾ UAE ഫെഡറൽ ഗവൺമെൻറിന് സ്വന്തമാണ്. 20 ശതമാനം മുബാദാല ഡവലപ്പ്മെൻറ് കമ്പനിക്കും 20 ശതമാനം ടെകോം ഇൻവെസ്റ്റ്മെൻറസിനും 20 ശതമാനം പൊതു ഓഹരികളിലുമാണ്. ദുബായ് ഫിനാൻഷ്യൽ മാർക്കറ്റിൽ ലിസ്റ്റ് ചെയ്തിട്ടുണ്ട്.

മൊബൈൽ, ഫിക്സഡ് ലൈൻ, ബ്രോഡ്ബാൻഡ് ഇൻറർനെറ്റ് എന്നിവയാണ് ഡു നൽകുന്ന സേവനങ്ങൾ. 2007, ഫെബ്രുവരി 11-നാണ് മൊബൈൽ സേവനം ആരംഭിച്ചത്. കോൾ നിരക്കുകളെല്ലാം എത്തിസലാത്തിൻറേതുമായി സമാനമാണ്.

## അവലംബം

## ഇതും കൂടി കാണുക
*എത്തിസലാത്ത്

## പുറം കണ്ണികൾ
* du corporate website
* TECOM 
* മുബാദാല ഡവലപ്പ്മെൻറ് കമ്പനി

വർഗ്ഗം:ടെലികമ്മ്യൂണിക്കേഷൻ കമ്പനികൾ
വർഗ്ഗം:ഇന്റർനെറ്റ് സേവനദാതാക്കൾ
ഡ്രാക്കുള 2000

2000-ൽ പുറത്തിറങ്ങിയ ഒരു ഹൊറർ ചലച്ചിത്രമാണ് ***ഡ്രാക്കുള 2000***. അന്താരാഷ്ട്രതലത്തിൽ *ഡ്രാക്കുള 2001*, എന്നും ഈ ചലച്ചിത്രം അറിയപ്പെടുന്നു. പാട്രിക് ലൂസിയർ സം‌വിധാനവും ജോയൽ സോയ്സൺ തിരക്കഥാ രചനയും നിർവഹിച്ചിരിക്കുന്നു. വെസ് ക്രാവൻ ആണ് നിർമാതാവ്. ആധുനിക ലോകത്തിന്റെ പശ്ചാത്തലത്തിലാണ് കഥ നടക്കുന്നത്. 

## കഥസംഗ്രഹം
ലണ്ടനിലേക്കുള്ള കൌണ്ട് ഡ്രാക്കുളയുടെ പലായനമാണ് ചലച്ചിത്രത്തിന്റെ ആരംഭം. കാർഫാക്സ് ആബിയിലേക്ക് മോഷ്ടാക്കൾ പ്രവേശിക്കുന്നു. നിധി പ്രതീക്ഷിച്ച് കാർഫാക്സ് ആബിയിലെ ഏറ്റവും അടിയിലെ നിലവറയിൽ അവർ കടന്നു. എന്നാൽ അവിടെ സീലു ചെയ്ത ഒരു ശവപ്പെട്ടി മാത്രമാണ് അവർ കണ്ടുപിടിക്കാനായത്. എന്നാൽ അതിൽ ഡ്രാക്കുളയുടെ ജീർണ്ണിച്ച ശരീരമാണെന്ന് അവരറിയുന്നില്ല. ശവപ്പെട്ടി മോഷ്ടിക്കുന്നതിനിടെ നിലവറയിലെ സുരക്ഷ സംവിധാനങ്ങൾ മൂലം ഒരാൾ മരിക്കുന്നു. സുരക്ഷാ സംവിധാനങ്ങൾ ഇതു തന്നെയാണ് തങ്ങൾ പ്രതീക്ഷിച്ച നിധി എന്ന് വിശ്വസിച്ച് ശവപ്പെട്ടിയും കൊണ്ട് അവർ ന്യൂയോർക്കിലേക്ക് രക്ഷപെടുന്നു.

## കഥാപാത്രങ്ങൾ
* ജെറാർഡ് ബട്ട്ലർ – ഡ്രാക്കുള
* ക്രിസ്റ്റഫർ പ്ലമ്മർ – മാത്യൂ/അബ്രഹാം വാൻ ഹെൽസിങ് 
* ജോണി ലീ മില്ലർ – സൈമൺ ഷീപ്പാർഡ്
* ജസ്റ്റിൻ വാഡെൽ – മേരി ഹെല്ലർ
* ഡാനി മാസ്റ്റർസൺ – നൈറ്റ്ഷേഡ്
* ജെറി റ്യാൻ – വലേരി ഷാർപ്പ്

## പുറത്തേയ്ക്കുള്ള കണ്ണികൾ

* 
* 
* 
* 
* 
## അവലംബം


വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ഹൊറർ ചലച്ചിത്രങ്ങൾ
വർഗ്ഗം:2000-ൽ പുറത്തിറങ്ങിയ ചലച്ചിത്രങ്ങൾ
പത്മപ്രിയ

ബംഗാളി , ഹിന്ദി , കന്നഡ , മലയാളം , തെലുങ്ക് , തമിഴ് ഭാഷകളിൽ അഭിനയിക്കുന്ന ഒരു പ്രശസ്ത ഇന്ത്യൻ ചലച്ചിത്ര അഭിനേത്രി ആണ് **പത്മപ്രിയ**.(ജനനം 1983 ഫെബ്രുവരി 28). ശാരദ, ഗീത, മാധവി, സുമലത, സുഹാസിനി എന്നീ അന്യഭാഷ നായികമാർക്ക് ശേഷം മലയാളത്തിൽ മികച്ച വേഷങ്ങൾ ചെയ്ത നടി എന്ന് പദ്മപ്രിയ അറിയപ്പെടുന്നു.

## ഔദ്യോഗികജീവിതം
പത്മപ്രിയ ആദ്യകാലത്ത് ബാംഗ്ലൂർ, ഗുഡ്‌ഗാവ് എന്നിവിടങ്ങളിൽ ഒരു കൺസൽട്ടന്റ് ആയി ജോലി നോക്കിയിരുന്നു.

### നർത്തകിയായി
ചെറുപ്പകാലത്തുതന്നെ നൃത്തം അഭ്യസിച്ച പത്മപ്രിയ, 200 ലധികം പൊതുവേദികളിൽ നൃത്തം അവതരിപ്പിച്ചിട്ടുണ്ട്. പത്മപ്രിയയുടെ ഗുരു നാട്യബ്രഹ്മ വി.എസ്. രാമമൂർത്തി ആണ്. 1990 കളിൽ ദൂരദർശനു വേണ്ടി നൃത്തപരിപാടികൾ അവതരിപ്പിച്ചിട്ടുണ്ട്.

### ചലച്ചിത്രവേദിയിൽ
അഭിനയത്തോടും മോഡലിങ്ങിനോടുമുള്ള അഭിനിവേശം പത്മപ്രിയയെ അഭിനയവേദിയിലെത്തിച്ചു. ആദ്യ ചിത്രം ഒരു തെലുങ്ക് ചിത്രമായിരുന്നു.  പിന്നീട് ശ്രദ്ധേയമായ ചിത്രങ്ങൾ അഭിനയിച്ചത് മലയാളം ചിത്രങ്ങളിലായിരുന്നു. പ്രമുഖ നടന്മാരായ മമ്മൂട്ടി, മോഹൻലാൽ, സുരേഷ് ഗോപി, ജയറാം എന്നിവരോടൊപ്പം പത്മപ്രിയ മലയാളത്തിൽ അഭിനയിച്ചിട്ടുണ്ട്. 
ബംഗാളി,തമിഴ്,ഹിന്ദി,കന്നഡ,തെലുങ്ക് ഭാഷകളിലും അഭിനയിച്ചിട്ടുണ്ട്.. മികച്ച സഹനടിക്കുള്ള കേരള സംസ്ഥാന അവാർഡ് രണ്ട് തവണ നേടി, മികച്ച നടിക്കുള്ള തമിഴ്നാട് സംസ്ഥാന അവാർഡ് 2007,2009 വർഷങ്ങളിൽ ലഭിച്ചു..

## സ്വകാര്യ ജീവിതം
ഒരു തമിഴ് - പഞ്ചാബി ബ്രാഹ്മണ കുടുംബത്തിൽ 1983 ഫെബ്രുവരി 28 ന് ഡെൽഹിയിലാണ് പത്മപ്രിയ ജനിച്ചതെങ്കിലും വളർന്നത് പഞ്ചാബിലായിരുന്നു. പിതാവ് ഒരു സൈനിക ഉദ്യോഗസ്ഥനായിരുന്നു. 12 നവംബർ 2014-ൽ ജാസ്മിൻ ഷാ എന്ന ഗുജറാത്ത് സ്വദേശിയെ വിവാഹം കഴിച്ചു.

## പുരസ്കാരങ്ങൾ

; അന്താരാഷ്ട്ര ചലച്ചിത്ര മേളയിൽ അനുമോദിച്ചു ''
* സിനിമയ്ക്കുള്ള സംഭാവനയ്ക്കായി - (2010)

;ദേശീയ ചലച്ചിത്ര പുരസ്കാരം
*പ്രത്യേക ജൂറി പുരസ്കാരം പഴശ്ശിരാജ , കുട്ടിസ്രാങ്ക് , പൊക്കിഷം (2009)

;കേരള സംസ്ഥാന ചലച്ചിത്ര പുരസ്കാരം
*മികച്ച രണ്ടാമത്തെ നടി - കറുത്ത പക്ഷികൾ (2006)
*മികച്ച രണ്ടാമത്തെ നടി - പഴശ്ശിരാജ (2009)

## അവലംബം

## പുറത്തേക്കുള്ള കണ്ണികൾ

* 
* Padmapriya fansite with photos and videos 
* Padmapriya pictures
* Padmapriya's Interview 
* Sify Chat Transcript
* Pattiyal Movie review 

വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:1980-ൽ ജനിച്ചവർ
വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
ശാലിനി (നടി)

തെന്നിന്ത്യയിലെ ഒരു പ്രമുഖ ചലച്ചിത്രനടിയായിരുന്നു ബേബി ശാലിനി എന്ന പേരിൽ ബാലതാരമായി അഭിനയിച്ച് പ്രശസ്തി നേടിയ ** ശാലിനി അജിത്കുമാർ ** ** (ജനനം: 20 നവംബർ 1980) ** നവോദയ അപ്പച്ചൻ നിർമ്മിച്ച്, മോഹൻലാൽ അഭിനയിച്ച *എന്റെ മാമാട്ടിക്കുട്ടിയമ്മക്ക്*  (സംവിധാനം: ഫാസിൽ  ) എന്ന ചിത്രത്തിൽ ബേബി ശാലിനി അഭിനയിച്ച കഥാപാത്രം വളരെയധികം ജനശ്രദ്ധ നേടിയിരുന്നു. *[[അനിയത്തിപ്രാവ്]]* എന്ന കുഞ്ചാക്കോ ബോബൻ നായകനായ ചിത്രത്തിലെ നായികയായി അഭിനയിച്ചു. നടൻ അജിത് കുമാറുമായുള്ള വിവാഹത്തിനു ശേഷം സിനിമയിൽ നിന്ന് വിരമിച്ചു

## ജീവിതരേഖ
1980 നവംബർ 20നു ഷറഫ് ബാബുവിൻ്റെയും ആലീസിൻ്റെയും മകളായി. ചെന്നൈയിലെ ഒരു ക്രിസ്ത്യൻ മലയാളി കുടുംബത്തിലാണ് ശാലിനി ജനിച്ചത്. ശ്യാമിലി, റിച്ചാർഡ് എന്നിവർ സഹോദരങ്ങളാണ്. ചെന്നൈ ആദർശ് വിദ്യാലയ, ചർച്ച്പാർക്ക് കോൺ വെന്റ് എന്നിവിടങ്ങളിൽ വിദ്യാഭ്യാസം പൂർത്തിയാക്കി

## മലയാള സിനിമ
1983-ൽ തന്റെ അഞ്ചാമത്തെ വയസ്സിലാണ് ശാലിനി *[[എന്റെ മാമാട്ടുക്കുട്ടിയമ്മയ്ക്ക്|എന്റെ മാമാട്ടിക്കുട്ടിയമ്മക്ക്]]* എന്ന ചിത്രത്തിൽ ബാലതാരമായി അഭിനയിച്ച് ചലച്ചിത്രജീവിതം തുടങ്ങുന്നത്. ഇതിലെ അഭിനയത്തിന് മികച്ച ബാലതാരത്തിനുള്ള സംസ്ഥാന ചലച്ചിത്ര പുരസ്കാരം ശാലിനിക്ക് ലഭിച്ചു. ഇതിനോടകം 80-ലധികം മലയാളം, തമിഴ്, തെലുങ്ക് എന്നീ ഭാഷകളിലുള്ള ചലച്ചിത്രങ്ങളിൽ അഭിനയിച്ചുണ്ട് ശാലിനി.  നായിക നടിയായി അഭിനയിച്ച ആദ്യ ചിത്രം *അനിയത്തിപ്രാവ്* ആണ്. മണിരത്നം സംവിധാനം ചെയ്ത *അലൈപ്പായുതേ* എന്ന ചിത്രത്തിൽ മാധവന്റെ നായികയായി അഭിനയിച്ചതും ഒരു വൻ വിജയമായിരുന്നു. തമിഴ് ചലച്ചിത്രനടൻ അജിത്തുമായുള്ള തന്റെ വിവാഹത്തിനു ശേഷം ശാലിനി അഭിനയജീവിതത്തിൽ നിന്നും വിരമിച്ചു

## സ്വകാര്യ ജീവിതം
ശാലിനി വിവാഹം ചെയ്തിരിക്കുന്നത്  തമിഴ് ചലച്ചിത്രനടനായ അജിത്തിനെയാണ്. വിവാഹത്തിനു ശേഷം 2000 ൽ ശാലിനി അഭിനയ രംഗത്ത് നിന്ന് വിരമിച്ചു. അനൗഷ്ക, അദ്വിക് എന്നിവർ മക്കളാണ്

## ചലച്ചിത്രങ്ങൾ
### ബാലതാരമായി

### നായികാ വേഷത്തിൽ

## പുറത്തേക്കുള്ള കണ്ണികൾ
*

വർഗ്ഗം:1980-ൽ ജനിച്ചവർ
വർഗ്ഗം:നവംബർ 20-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:തെലുഗ് ചലച്ചിത്രനടിമാർ
വർഗ്ഗം:മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:ചലച്ചിത്ര ദമ്പതികൾ
വർഗ്ഗം:മലയാളത്തിലെ ബാലനടിമാർ
വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
യൂറോസോൺ

യൂറോ ഔദ്യോഗിക കറൻസി ആയി അംഗീകരിച്ച യൂറോപ്യൻ യൂനിയൻ മെമ്പർ സ്റ്റേറ്റ്സിലെ അംഗങ്ങൾ ഉൾക്കൊള്ളുന്ന കറൻസി യൂനിയൻ ആണ് **യൂറോസോൺ** (ഔദ്യോഗികമായി **യൂറോ ഏരിയ**, അനൗദ്യോഗികമായി **യൂറോലാന്റ്**) എന്ന പേരിൽ അറിയപ്പെടുന്നത്. ഈ യൂറോസിസ്റ്റത്തിന്റെ മോണിറ്ററി നിയമങ്ങൾ നിയന്ത്രിക്കുന്നത് യൂറോപ്യൻ സെൻട്രൽ ബാങ്ക് ആണ്‌. യൂറോസോണിൽ ഇപ്പോൾ 16 അംഗങ്ങളും ,യൂറോ മാത്രം കറൻസിയായി അംഗീകരിച്ച 9 സംസ്ഥാനങ്ങളും കേന്ദ്രഭരണപ്രദേശങ്ങളുമുണ്ട്. 

2007-ലെ ജി.ഡി.പി. പ്രകാരം യൂറോസോൺ ആണ്‌ ലോകത്തിലെ രണ്ടാമത്തെ ഏറ്റവും സമ്പന്നമായ സമ്പദ് വ്യവസ്ഥ.

## അവലംബം


വർഗ്ഗം:സംഘടനകൾ
ബി.എം. 21 ഗ്രാഡ്

ബി.എം.21 ഗ്രാഡ് ലോകത്തിൽ ഏറ്റവും കൂടുതൽ ഉപയോഗിക്കുന്ന റോക്കറ്റ് വിക്ഷേപണവാഹനം ആണ്. ഇതിൽ ബി.എം. () എന്നുള്ളതിന് റഷ്യൻ ഭാഷയിൽ പോരാട്ടത്തിന് ഉപയോഗിക്കുന്ന വാഹനം എന്നും ഗ്രാഡ് എന്നതിന് ആലിപ്പഴം എന്നുമാണ് അർത്ഥം. 122mm റോക്കറ്റുകൾ വിക്ഷേപിക്കുവാനാണ് ഇത് ഉപയോഗിക്കുന്നത്.1963 ൽ സോവിയറ്റ് യൂണിയൻ ഇത് ആദ്യമായി നിർമ്മിച്ചു. ഇന്ന് ഹമാസ് അടക്കമുള്ള പല സംഘടനകളും ഇത് ഉപയോഗിക്കുന്നു.. വാഹനത്തിൽ ഇരുന്നു കൊണ്ടൊ അല്ലെങ്കിൽ 60m നീളം ഉള്ള കേബിൾ വഴിയോ റോക്കറ്റ് വിക്ഷേപിക്കാൻ ഇതിന് കഴിയും.

## അവലംബം


വർഗ്ഗം:യുദ്ധോപകരണങ്ങൾ
ഡ്രാക്കുള പ്രഭു

ബ്രാം സ്റ്റോക്കറുടെ 1897-ൽ പുറത്തിറങ്ങിയ ഡ്രാക്കുള എന്ന ഭീകര നോവലിലെ പ്രതിയോഗി ീ കഥാപാത്രമാണ് **ഡ്രാക്കുള പ്രഭു**. കഥാപാത്രത്തിന്റെ ചില സ്വഭാവസവിശേഷതകൾ‍ ആം നൂറ്റാണ്ടിൽ ജീവിച്ചിരുന്ന റൊമേനിയൻ ജനറലും വലേഷ്യൻ രാജകുമാരനുമായ വ്ലാദ് മൂന്നാമനെ അടിസ്ഥാനമാക്കിയുള്ളതാണ്. സ്റ്റോക്കറുടെ ഈ സൃഷ്ടി പൊതുസഞ്ചയത്തിലായതിനുശേഷം പല മേഖലകളിലും പല രൂപങ്ങളിൽ പ്രത്യക്ഷപ്പെട്ടിട്ടുണ്ട്.

നൂറ്റാണ്ടുകൾ പ്രായമുള്ള രക്തരക്ഷസ്സും (വാമ്പയർ) മാന്ത്രികനും ട്രാൻസിൽവേനിയൻ കുലീനനുമാണ് കൗണ്ട് ഡ്രാക്കുള. കാർപാത്ത്യൻ മലനിരകളിലെ ബോർഗോ ചുരത്തിനടുത്തുള്ള ഒരു പഴകിയ കോട്ടയിലാണ് ഡ്രാക്കുളയുടെ താമസം.
ഡ്രാക്കുളയ്ക്ക് ഇരുപത് ആളുകളുടെ ശക്തിയുണ്ട്.

ഡ്രാക്കുളപ്രഭു  പകൽ സമയം മുഴുവൻ നിസ്സഹായനായി ശവപ്പെട്ടിക്കുള്ളിൽ കഴിയുകയും യാമങ്ങളിൽ ശവപ്പെട്ടിക്കുള്ളിൽ നിന്നും തനിയെ പുറത്തിറങ്ങി യുവതികളുടെ രക്തം കുടിക്കുകയും ചെയ്യുന്നു. തന്റെ ചൈതന്യം നിലനിർത്തുവാനായാണ് അദ്ദേഹം രക്തം കുടിക്കുന്നത്. രക്തം നഷ്ടപ്പെടുന്ന ഈ യുവതികൾ യക്ഷികളായി മാറി കൊട്ടാരത്തിൽ വിഹരിക്കുന്നു. പ്രഭുവിനെക്കുറിച്ച് കേട്ടറിഞ്ഞ ജോനാതൻ എന്ന അഭിഭാഷകൻ കഥാപാത്രം ദുർഘടമായ യാത്രകളിലൂടെ കൊട്ടാരത്തിൽ എത്തിച്ചേരുന്നു. നഗരത്തെക്കുറിച്ച് ജോനാതനിൽ നിന്നും മനസ്സിലാക്കിയ പ്രഭു അവിടെ ഒരു ഭവനം വാങ്ങുവാനുള്ള ആഗ്രഹം ജോനാതനോട് ഉണർത്തിച്ചു. തിരക്കാർന്ന നഗരത്തിൽ യാമങ്ങളിൽ തന്റെ രക്തപാനം വർദ്ധിതമായി നടത്താമെന്നായിരുന്നു പ്രഭുവിന്റെ കണക്കുകൂട്ടൽ. തന്റെ ലക്ഷ്യ സാഷാത്കാരത്തിനായി പ്രഭു ജോനാതനോടൊപ്പം നഗരത്തിലെത്തുന്നു. നഗരത്തിലെത്തിയ പ്രഭു ജോനാതന്റെ വേണ്ടപ്പെട്ടവരിൽ തന്നെ ആദ്യം തന്റെ ശ്രമങ്ങൾ ആരംഭിക്കുന്നു. അവസാനം സാഹസികരുടെ ഒരു സംഘം നിതാന്ത ശ്രമത്തിലൂടെ ഡ്രാക്കുളയെ വേട്ടയാടി അവസാനിപ്പിക്കുന്നു.

## പുറത്തേക്കുള്ള കണ്ണികൾ
* Bram Stoker Online Full text, PDF and audio versions of *Dracula*.

വിഭാഗം:വവ്വാൽ മനുഷ്യ കഥാപാത്രങ്ങൾ
വർഗ്ഗം:കഥാപാത്രങ്ങൾ
എക്സ്-മെൻ (ചലച്ചിത്രം)

2000-ൽ പുറത്തിറങ്ങിയ ഹോളിവുഡ് ചലച്ചിത്രമാണ് ***എക്സ്-മെൻ*** . മാർവെൽ കോമിക്സിൻറെ എക്സ്-മെൻ എന്ന് കോമികാണ് ഇതിനാധാരം. ഹ്യൂ ജാക്ക്മാൻ, പാട്രിക് സ്റ്റുവർട്ട്, ലാൻ മക്കെല്ലൻ, അന്ന പാക്വിൻ, ഫേംകേ ജാനിസൺ, ബ്രൂസ് ഡേവിഡ്സൺ, ജെയിംസ് മാർസ്ഡൺ, ഹാളി ബെറി എന്നിവരാണ് മുഖ്യ കഥാപാത്രങ്ങളെ അവതരിപ്പിക്കുന്നത്.
## കഥ
## കഥാപാത്രങ്ങൾ
*ഹ്യൂ ജാക്ക്മാൻ as ലോഗൻ / വൂൾവറീൻ:പോരാട്ടമത്സരങ്ങളിൽ ജീവിക്കുന്ന പരുക്കൻ, പതിനഞ്ച് വർഷത്തോളം താനാരാന്നറിയാതെ ജീവിച്ചു. ഏതു മുറിവുകളും പെട്ടെന്ന് ഭേദമാകാനുള്ള കഴിവുണ്ട്. കൈകളിൽ നഖങ്ങളുണ്ട്.
*പാട്രിക് സ്റ്റുവർട്ട് as പ്രഫസർ ചാൾസ് സേവ്യർ:എക്സ്-മെൻ, സേവ്യർ സ്കൂൾ ഓഫ് ഗിഫ്റ്റഡ് യങേഴ്സ് എന്നിവയുടെ സ്ഥാപകൻ.
* ഇയൻ മക്കെല്ലൻ as മാഗ്നറ്റോ:
*അന്ന പാക്വിൻ as റോഗ്: പതിനേഴ് വയസുകാരി, ആരെ തൊട്ടാലും അവരുടെ ശക്തി കിട്ടും.
*ഫേംകേ ജാനിസൺ as ഡോ. ജീൻ ഗ്രേ:
*ജെയിംസ് മാർസ്ഡൺ as സ്കോട്ട് സമ്മഴേസ് / സൈക്ലോപ്സ്:
***[[ഹാളി ബെറി]]** as **[[സ്റ്റോം (കോമിക്സ്)|ഒറോറോ മൺറോ / സ്റ്റോം]]**:
***[[ഷോൺ അഷ്മോർ]]** as **[[ഐസ് മാൻ (കോമിക്സ്)|ബോബി ഡ്രേക്ക് / ഐസ് മാൻ]]**:
***[[ബ്രൂസ് ഡേവിഡ്സൺ]]** as **[[റോബർട്ട് കെല്ലി (കോമിക്സ്)|സെനറ്റർ റോബർട്ട് കെല്ലി]]**:

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:2000-ൽ പുറത്തിറങ്ങിയ ചലച്ചിത്രങ്ങൾ